authors:
Heikki Mägi
Fitlap.Ee Keskkonna Looja Ja Peatreener

description: Halvad toitumise nõuanded on kohutavad. Sisuliselt võivad need rikkuda kellegi elu. On ju toitumine hea tervise alus. Seepärast põrmustame selles artiklis mõned halvad nõuanded, mida ikka aegajalt kuulnud oleme, kirjutab Fitlap.ee keskkonna looja ja peatreener Heikki Mägi.

title: Treener pahandab: viis kohutavat nõuannet kaalualandajale

maintext:
Halb nõuanne nr 1: enne trenni söö ohtralt kiireid süsivesikuid, et saada energiat.
Eeldan, et sinu eesmärk on trennis olla energiline ja täis elujõudu. Seepärast on kiired süsivesikud enne trenni konkurentsitult kõige halvem valik. Kui keegi on sulle enne trenni süüa saia ja mett soovitamas, siis suhtu sellese vägagi skeptiliselt.
Meie kehad ei toimi nagu autod. Pärast tankimist ei saa kohe selle sama kütuse pealt gaasi põhja vajutada. Keha võtab energiat treeninguks sinu glükogeenivarudest, mis on salvestatud sinu lihastesse ja maksa. Kehal kulub aga sissesöödud süsivesikute töötlemiseks ja glükogeeniks talletamiseks mõned tunnid aega, mistõttu vahetult enne trenni söödud toidust on vähe kasu. Need just söödud süsivesikud on suure tõenäosusega veel sinu vereringes, ning põhjustavad insuliini ja veresuhkru taseme tõusu, mis omakorda vähendavad keha võimet põletada rasva. Teiseks tunned ennast väsinud ning loiuna.
Parim lahendus treeningueelseks toidukorraks on süüa mõõdukalt liitsüsivesikuid, valku sisaldavaid toiduaineid ning ära ei tohi unustada ka rasvu. Kindlasti ei tohi treeningule minna meeletult näljasena ning iga hinna eest tasub vältida kiiretest süsivesikutest põhjustatud veresuhkru taseme tõusu (ja sellele järgnevat kiiret langust).
Halb nõuanne nr 2: väldi soola nagu katku.
On üldlevinud arvamus, et sool on sulle äärmiselt kahjulik. Kui oleme juba vaikselt suutnud rahvasuus kummutada müüdid, et valk on kahjulik ning rasvad teevad paksuks, siis soola ümber käivat nõiajahti pole me suutnud vaigistada. Tegelikult vajame soola selleks, et püsida elus.
Ilmselgelt on ekstreemne soola ületarbimine kahjulik, eriti inimestele, kes maadlevad kõrge vererõhuga, on tugevalt ülekaalulised või tarvitavad palju töödeldud toiduaineid. Ent inimesele, kes teeb trenni ning sealjuures ka higistab, võib soola eemaldamine menüüst olla katastroofiliste tagajärgedega. Treeniv inimene peab sööma soola. Seda eriti seetõttu, et soolas leiduv naatrium mängib suurt rolli südame töös ning vedeliku tasakaalus. Kas teadsid, et vesi üksi ei hüdreeri sinu keha? Kehal on vaja selle vedeliku kehas kinni hoidmiseks naatriumi ja teisi elektrolüüte.
Seepärast on range nõuanne soola eemaldamiseks toidulaualt täiesti ebaadekvaatne. See ei ole nii must ja valge. On olukordi, kus tasub soolaga tagasi hoida ning on olukordi, kus soola tarbimist tuleb hoopis tõsta.
Halb nõuanne nr 3: kehakaalu kaotamiseks söö võimalikult vähe.
Loogiliselt võttes mõjub nälgimine kehakaalule äärmiselt positiivselt. Ilma söögita ei jää kehal muud üle, kui minna iseenda rasvapolstri kallale. Ent siin on üks aga. Kui piirad oma toiduvalikut alla kriitilise piiri, aeglustab keha sellele vastukäiguks sinu ainevahetust. Tema tahab ju ellu jääda ka siis, kui süüa ei anta. See omakorda tähendab seda, et sa kulutad edaspidi vähem energiat.
Siia lisanduvad pidev nälja- ja nõrkustunne. Tahtejõu kadumisest rääkimata. Suureneb ka stressihormoon kortisooli tase, mida seostatakse ülekaalulisusega.
Lühidalt öeldes, lükkad sa nälgimisega veerema lumepalli, mis ühel hetkel on nii suur, et õgimishoog on möödapääsmatu.
Halb nõuanne nr 4: tarbi kõike, aga mõõdukalt.
Mõõdukus kõiges on vist üks levinuimaid toitumise nõuandeid. Sa võid süüa kõike, kaasa arvatud rämpstoitu, ent mõõdukalt. Selle teooria põhjal on ebatervislik toit ainult üle tarbides ebatervislik ning enesele magustoitude, kookide, pitsade ja muu keelamine ainult piirab sind ning tekitab juurde isusid.
Meil kõigil oma lemmikud rämpstoidud. Ja elu on näidanud, et me ei suuda nende söömisel piirduda natukesega. Ühest ampsust saab kaks ja kahest kolm. Sa lihtsalt ei suuda lõpetada enne, kui kõik on ära söödud. Sellele järgnevad süümepiinad, kahetsustunne ning stress.
Seepärast soovitame need toidud oma tavamenüüst eemaldada ja keskenduda toitumiskavas toitudele, mis ei tekita isusid ja ma-ei-suuda-söömist-lõpetada-tunnet. Milleks tekitada endale ahvatlusi?
See ei tähenda, et sa ei võiks neid toite endale kunagi lubada. Pigem soovitame need toiduained koondada nädalas korra lubatud patutoidukorda. Kui meenub, siis see toidukord on täiesti lubatud ning teeb sinu kehale kaalu langetuse mõistes isegi head.
Muul ajal toitu kvaliteetsest ja kõhtu pikaks ajaks täitvatest toiduainetest ja retseptidest.
Halb nõuanne nr 5: söö kuus korda päevas ja hommikul laadi süsivesikutega.
Kellel tegelikult on aega süüa kuus-seitse korda päevas? Õnneks on viimasel ajal tehtud teadustööd leidnud, et kaalu langetus toimib täpselt sama edukalt nii kolm-neli korda kui ka kuus-seitse korda päevas süües. Tihti söömine ei kiirenda karvavõrdki sinu ainevahetust. Loeb päevane toidu kogus kokku ja ei ole vahet, kas see on jagatud kuue või nelja toidukorra vahel.
Hommikust süsivesikutega priiskamist on soovitatud aastaid. Õhtul seevastu tuleks hoiduda süsivesikutest ning piirduda keedukana ja juurviljadega.
Vale!
Uuringud on leidnud, et just need hommikused süsivesikutega maiustajad on kõige suuremas ülekaalus. Põhjus on väga lihtne. Need hommikused ja kiiresti kehast läbi liikuvad süsivesikud löövad templi kogu sinu päevasele energiatasemele, tekitades isusid, väsimust ning nälga.


authors:
Dagmar Lamp
Postimehe Naisteportaali Juhataja
Ardo Kaljuvee

description: «Palun ärge minge minu väga armsate ja kallite inimeste kallale,» on Anu Saagimi sõnum avalikkusele tänases «Nädalalõpp Kanal 2ga» saates. Vaheldumisi tõsistel ja naljakatel teemadel kulgev vestlus annab selgust, mis nii kanget naist nagu Anu Saagim südamest solvab ja mida ta ise kunagi ei teeks.

title: Vaata: mis haavab nii kanget naist nagu Anu Saagim?

maintext:
Kui kunagi teatas Anu Saagim, et Teet Margna on üks kolmest saatejuhist, kelle saatesse ta pole nõus kunagi minema, siis tänases «Nädalalõpp Kanal 2ga» saates istub ta ometi Teet Margna ja Kristjan Jõekalda vastas diivanil. Miks nõustus ta lõpuks nädalalõpu saatesse tulema ja mida arvab tänastest Eesti kuulsustest? Intervjuu käigus meenutab Saagim oma varasemaid tööaastaid aga ka tänaseid meediakogemusi, millega ta on kokku puutunud nii ajakirjaniku kui avaliku elu tegelasena. Julgete väljaütlemiste poolest tuntud naine tunnistab, et kunagi oli tal vaenlasi palju rohkem. Küll on tal jätkuvalt kurjakuulutav kuulsus Soomes, põhjuseks tema kommentaarid sealsete naiste kohta. «Soomes tullakse ikkagi kallale verbaalselt. Pole olnud vähe puudu, et ka füüsiliselt.»
Muusikalist meeleolu hoiab tänases «Nädalalõpp Kanal 2ga» saates üleval Tanel Padar, keda ootab ees ka üks järjekordne Jõekalda-test. Sel korral üritab Kristjan selgust saada, kumb vananeb paremini, Teet Margna või Tanel Padar.
Kivide maagilist maailma tutvustab saatejuhtidele aga kirjanik Epp Petrone ja mustkunstiga aitab sina-sõbraks saada Meelis Kubo.
«Nädalalõpp Kanal 2ga» on Kanal 2 ekraanil täna kell 21:30.

fasttext_language: et


authors:
Ingrid Dreyersdorff
Foto
Panthermedia

description: Inimesed hoiavad juurvilju ja puuvilju külmkapis, et need säiliksid kauem. Tõsi, mõned neist peavadki külmkapis olema, see on ju loogiline. Kuidas on lood tomatitega? Kas tomateid tohib külmkapis hoida?

title: Kas tomateid peaks hoidma külmkapis?


description: Me võime küll teada, et tervislikuks eluks on oluline piisavalt liikuda ning õigesti süüa, kuid ometi tundub elustiilimuutus sageli liiga suur ja keeruline ettevõtmine. Millised on lihtsad tõsiasjad, mida pika ja toreda elu nimel siiski silmas tasuks pidada?

title: Apteeker soovitab: liigu ja söö, aga õigesti!

maintext:
BENU apteegi farmakoloog Annika Toobal teab, et ikka tikub televiisor õhtuti meid endasse neelama ja käiku läheb vana hea lubadus: küllap ma homme alustan! «Erinevaid haigusi saame ennetada vaid elustiili muutes,» rõhutab Toobal. «Peamisteks tervise vaenlasteks on suitsetamine, stress ja ülekaal, aga ka vähene liikumine ja üksluine toidulaud. Kunagi ei ole liiga hilja loobuda suitsetamisest ja vahetada tugitoolisport päris treeningu vastu.»
Toobali kolm lihtsat rusikareeglit tervislikuks eluks on järgmised:
Tervise huvides tuleb leida iga päev liikumiseks vähemalt 30 minutit. Alustada tuleb rahulikult ja oma füüsilist võimekust arvestavalt. Suure ülekaalu puhul võiks alustada ujumisest või vesiaeroobikast, mis ei koorma liigeseid. Paraku ainult liikumisest ei piisa, trenni peab toetama ka kodune külmkapp, kust võiks leida isegi talvel värvilisi köögivilju. Lisaks peaks õppima tegema tervislikke valikuid – näiteks asendama praekastme maitsestamata jogurtiga ning margariini võiga. Tervise huvides tuleks süüa kala vähemalt kolm korda nädalas ja kui kala ei maitse, võtta kalamaksaõli kapsleid. Sealiha asemel võiks valida linnuliha, aga filee, mitte krõbeda nahaga koiva. Maitsestamisel võid kasutada pea kõiki aineid, aga piiri tuleb pidada soolaga. Kasuta toidu valmistamisel küüslauku, see aitab alandada halba kolesterooli.
Toobal tuletab meelde, et paraku on väga raske talvisel ajal toidust kõiki kasulikke aineid kätte saada. «Seega võta vajadusel juurde vitamiine ja mineraale, mis toetavad tervist ja aitavad ennetada haiguseid,» paneb farmakoloog kõigile südamele.


authors:
Ingrid Dreyersdorff
Panthermedia

description: Kõik naised ja mehed ka armastavad häid parfüüme, aga siiski on mõned tüüpilised vead, mida inimesed parfüümi kandmisel teevad.

title: Tüüpilised vead, mida parfüümi kandmisel tehakse


description: Paljud naised eelistavad minna kohtama just endast vanemate meestega ja see on arusaadav. Tihti kuuleme, kuidas naised kurdavad, et nendega samaealistel kuttidel pole neile midagi pakkuda. Kuidas on lugu nooremate meestega ehk kuttidega, sest sina oled ju naine juba? Kas neil ei ole siis endast vanemale naisele midagi pakkuda?

title: Deitimine endast noorema mehega: plussid ja miinused

maintext:
Cosmopolitan vahendab, millised on endast noorema mehega suhtlemise plussid ja miinused.
Pluss: sa näed, kui kaugele sa oled jõudnud. See on natukene isekas, aga noorena on inimesed nagu eksinud lambukesed ja vanemana tekib teatav rahu. Noorema kutiga tekib teatav võrdlusmoment, kus sa saad aru, et su elul pole midagi viga ja sa oled juba päris kaugele jõudnud.
Miinus: sa oled juba enda jaoks asjad selgeks teinud. 20ndates inimesed tavaliselt avastavad iseennast, aga sina vanema naisena oled selle juba läbi teinud. Võib olla tekib sul tahtmine öelda, et «kui mina olin sinu vanuses, siis…», aga siis kõlad sa nagu õpetaja, mitte tüdruksõber.
Pluss: ta on tõenäoliselt sinu saavutustest vaimustuses. Kolmekümneselt või neljakümneselt on sul tõenäoliselt juba säästukonto, oma korter, enda ostetud mööbel, raamatuid täis riiul ja muud täiskasvanule omased asjad, millest tema alles unistab.
Miinus: ta ei oska oma aega planeerida. Täiskasvanud ja eduka naisena on sul päevik või märkmik, kuhu sa kõik vajalikud asjad üles kirjutad, et need meelest ei läheks. Kui paljud noored kutid seda teevad? Väga vähesed ilmselt, aga sa ei saa seda talle pahaks panna, sest ta alles õpib elu.
Pluss: sinu ilustandardid on muutumas. Alguses võib sulle endale tunduda, et noorema kuti kõrval paistad sa vana ja kole, aga tegelikult ei ole nii. See noorem kutt hindab sind just sellisena, nagu sa oled, mis tähendab, et tema jaoks oled sa enesekindel ja seksikas naine ning sa ise hakkad ka ennast sellisena nägema.
Miinus: sinust võib talle ema saada. Alguses oled sa temaga kannatlik, lohutad teda ja teed talle süüa, aga mingil hetkel peab ta ise ka endaga hakkama saama. See tähendab, et kardinad paneb kodus mees üles ja vähemalt kord nädalas võiks ka tema süüa teha.


description: Kõhulihaste harjutused ja plangud ei põleta kõhupekki. Nad tugevdavad kõhulihaseid, aga need jäävad ikkagi kõhupeki taha peitu. Kui sa tahad põletada kõhu pealt rasvu, siis sa pead terve oma kehaga järjepidevalt vaeva nägema.

title: Viis nõuannet, kuidas kõhupekist lahti saada

maintext:
Siin on viis nippi, mida eksperdid soovitavad selleks, et põletada kõhupekki, vahendab Huffington Post.
Tee kardiotreeningu asemel rohkem jõutrenni
Rasvamassi saab kardiotreeningu ja dieediga vähendada, aga kardiotreening võib põletada mõlemat – lihast ja rasva. Mille tulemus on see, et sa oled peenike, aga pehme. Sellepärast on oluline teha jõutrenni.
Tee harjutusi, mis hõlmavad tervet su keha
Kuna rasvapõletust ei ole võimalik teha lokaalselt, siis sa pead töötama terve oma kehaga. Näiteks kükid on sellised harjutused, mis panevad korraga töösse väga mitmed kehaosad. Mida rohkem lihased sa treenid, seda rohkem kaloreid ja rasva su keha põletab.
Söö rohkem valku
Head valgud aitavad lihasel areneda ja rohkem rasvu põletada. Kui pool kilo rasva põletab päeva jooksul umbes kaks kilokalorit, siis pool kilo lihast põletab kuus kilokalorit ja lisaks võtab see palju vähem ruumi su kehas.
Söö tervislikumalt ja vähem
Kui sa tõesti tahad kaalu kaotada, siis sa pead iga päev sööma vähem, kui su keha kulutab. Trenn aitab kindlasti kaloreid põletada, aga tervislik toitumine on asja võti. Mõtle, kui kaua aega läheks sul jõusaalis, et kulutada viiesaja kilokaloriga burger?
Lõõgastu
Trenn ja tervislik toitumine on üks osa tervislikust eluviisist, aga lisaks sellele pead sa puhkama ja korralikult magama. Stress on väga oluline faktor, kui asi puudutab kaalulangust, sest see mõjutab inimese hormonaalset tasakaalu. Stressis keha hakkab hoopis rasva koguma ja talletama.


description: Sel nädalal lõõmavad paljude tähemärkide elus armuleegid. Vaata, mida lubavad tähed sulle!

title: Postimehe nädalahoroskoop 5.-11. november 2016

maintext:
Jäär 21. märts – 19. aprill
Nädalavahetus kujuneb ilmselt seikluslikuks. Sul on tahtmist ringi liikuda, avastada uusi paiku ja luua uusi tutvusi. Armusuhted võivad areneda tohutu kiirusega, ent neil ei pruugi olla püsivat iseloomu. Argipäevadel tasub tööl aktiivne olla, parandada hoogsalt vanad vead ja võtta ette julgeid uuendusi.
Sõnn 20. aprill – 20. mai
Võimalusterohke nädal suhetes. Tasub ära klaarida vanad võlad – muidugi viisakal, teineteisega arvestaval moel –, et saaks puhta südamega edasi liikuda. Õnnestub tugevdada püsisuhet, avastades teineteise juures uusi külgi või rääkides seni varjatud saladustest. Vabadel Sõnnidel tasub uusi tutvusi sõlmida.
Kaksikud 21. mai – 21. juuni
Tööl tasub ette võtta asjad, mis on kunagi soiku jäänud. Nüüd õnnestub need lõpule viia ja märksa kergema vaevaga, kui eeldasid. Ilmselt oled ise ka üllatunud, miks neid töid edasi lükkasid, sest nende tegemine õnnestub kiirelt ja kergelt. Aeg on hea ka laenu võtmiseks või asjaajamiseks maksuametiga.
Vähk 22. juuni – 22. juuli
Armusuhetes võib aset leida oluline muudatus. Ole ise aktiivne. Kui keegi sulle meeldib, ürita nüüd temaga juttu teha. Kui oled kellegagi tülli läinud, astu esimene samm, et olukord sõbralikult lahendada. Kui aga oled üksildane, mine inimeste sekka, kes tegelevad sindki köitva hobiga. Seal võivad ka huvitavad suhted tekkida.
Lõvi 23. juuli – 22. august
Nädal sobib uuenduste tegemiseks nii kodus kui ka tööl. Kui sul on kodus vaja midagi parandada või remontida, ära seda edasi lükka, vaid haara kohe härjal sarvist. Ka tasub lähedastele oma plaanidest ja eesmärkidest rääkida. Ilmselt mõistavad nad sind paremini ja on toeks ka su töistes püüdlustes.
Neitsi 23. august – 22. september
Kui sul on loomingulisi hobisid või tahaksid proovida oma kätega midagi luua, siis mine nüüd koolitusele, kus saadki sellega tegeleda. Kui uurid infot teemade kohta, mis sulle põnevad tunduvad, võib su ees avaneda uus imepärane maailm. Sulle saab selgemaks, millised on su varjatud anded.
Kaalud 23. september – 23. oktoober
Küllap mõtled sellele, kuidas oma seljatagust paremini kindlustada. Eeskätt on vaatluse all materiaalsed väärtused. Võid otsida ja ilmselt ka leida võimalusi investeerimiseks. Ka võid sooritada mingi olulise suurema ostu. Võimalik, et tekib soov sisustuselemente soetada või muul viisil kodule värskem ilme anda.
Skorpion 24. oktoober – 21. november
Väga hea aeg selleks, et uusi isiklikke sihte seada. Näed nüüd oma vajadusi selgemalt, saad aru, kuhu jõuda ihkad. Aeg sobib hästi eluviisi tervislikumaks muutmiseks, nii halbadest harjumustest vabanemiseks kui ka treeningute alustamiseks. Kui nüüd endale eesmärgi püstitad, jätkub sul jõudu selle poole liikumiseks.
Ambur 22. november – 21. detsember
Nii varasemas elus saadud kogemused kui ka vanemalt põlvkonnalt saadud õpetused kuluvad marjaks ära, eriti just raha- ja äriasjade korraldamisel. Otsustavust on nüüd küllaga, suudad astuda samme, mida sa varem ette võtta ei tihanud. Tead, millesse peaksid investeerima, et sellest edaspidi tulu tõuseks.
Kaljukits 22. detsember – 19. jaanuar
Jõudu ja pealehakkamist on küllaga. Sa ei karda teha edasiviivaid samme, oled otsustav ja julge. Nädal sobib selleks, et loobuda mingist halvast, tervist kahjustavast harjumusest. Ilmselt suudad seda teha päevapealt ja pärast imestad ise ka, et ei olnudki nii raske. Kui sul on olnud terviseprobleeme, paraned nüüd kiirelt ja tõhusalt.
Veevalaja 20. jaanuar – 18. veebruar
Ilmselt on sul tarkust ja varasemaid kogemusi, mis praegu tööl marjaks ära kuluvad. Neist võib abi olla tööalase läbimurde sooritamisel, uuele kohale kandideerimisel. Kui tööl on midagi nässu läinud, võta ebameeldiv teema uuesti käsile – sul annab asi ära klaarida ja lõppkokkuvõttes väga hea tulemuseni jõuda.
Kalad 19. veebruar – 20. märts
Midagi väga olulist võid õppida sõpradega suhtlemise kaudu. Samuti on võimalik, et leiad endale uue sõbra, kellega koos olemine ja vestlemine su maailma rikastab, sind asjadele uue ja avarama pilguga vaatama paneb. Võiksid heas seltskonnas ette võtta huvitava reisi, mille peamine eesmärk on silmaringi laiendamine ja enesearendamine.
Koostanud Maria Angel, www.eestihoroskoop.ee


description: USA presidendi abikaasadel on alati olnud oluline roll nii poliitilises kui sotsiaalses elus. Loe, mida oodatakse Ameerika uuelt esileedilt Melania Trumpilt?

title: Melania Trump: modellist USA esimeseks leediks

maintext:
Kes on Melania Trump?
Melania sündis 1970.aastal kommunistlikus Jugoslaavias ja alustas oma modellikarjääri 16-aastaselt, vahendab Sky News. Ta on üks vähestest Ameerika presidentide abikaasadest, kes on sündinud väljaspool USA-d. Viimati oli selleks John Quincy Adamsi naine Lousia, kes sündis Inglismaal.
Melania kasvas üles Sloveenias ja väidetavalt käis ta Ljubljana ülikoolis, aga erinevate andmete kohaselt ei lõpetanud ta seda. Melanial on üks õde ja poolvend, keda ta ei ole kohanud.
18-aastaselt allkirjastas ta lepingu modelliagentuuriga Milanos ja tegi koostööd paljude suurte ajakirjadega nagu Harper’s Bazaar ja Vanity Fair ning poseeris alasti Briti ajakirjale GQ. Kusjuures naisel on oma ehtekollektsioon ja nahahooldussari ning ta räägib vabalt viite keelt: sloveenia, serbia, inglise, prantsuse ja saksa keelt.
Kuidas nad Donald Trumpiga kohtusid?
Paar kohtus 1998.aastal New Yorgi moenädala raames ühel peol. Donald Trump oli selleks ajaks juba oma teisest naisest, Marla Marplesist, lahutanud. Melania ja Donald Trump kihlusid 2004ndal aastal ning nad laulatati Floridas järgneval aastal. Muuhulgas oli pulma vastuvõtu külaliste seas ka Hillary ja Bill Clinton. 2006.aasta märtsis sündis neile poeg Barron.
Milline esileedi Melaniast saab?
«Ma ütlen talle (Donalt Trumpile) kogu aeg, mida ma arvan. Ma ei ole alati kõigega nõus, mida ta ütleb, aga see on normaalne. Ma olen see, kes ma olen ja ma ütlen talle, mida ma arvan. Ma usun, et see on suhtes väga oluline,» ütles Melania CNNile.
Kui The New York Times küsis, milline roll oleks temal, kui ta saaks USA esimeseks leediks, siis naine vastas, et väga traditsiooniline, nagu Betty Ford või Jackie Kennedy.
Melania on öelnud, et ta tahab hakata võitlema küberkiusamise vastu ja muuhulgas sooviks, et ta abikaasa kasutaks vähem Twitterit, sest ta pidavat säutsuma vastuolulistel teemadel.


description: Tihti arvatakse, et introvert on see, kes on tagasihoidlik, häbelik, ei käi palju väljas ja vihkab lobisemist. Mõnel juhul võib see tõsi olla, aga enamasti meeldib ka introverdile teistega suhelda, aga ta tajub sotsiaalseid situatsioone pisut erinevalt. Nad analüüsivad olukorda rohkem ja neile meeldivad sügavad vestlused.

title: Üheksa märki, mis introverti teistest eristavad

maintext:
Bustle.comi abil panime kirja üheksa märki, mis viitavad sellele, et sa oled ilmselt introvert.
1. Sa tajud sotsiaalseid situatsioone teistmoodi
Introvert ei pea ilmtingimata kogu aeg kodus üksi raamatut lugema. Samuti ei tähenda see seda, et nad oleksid häbelikud, vaid neile meeldib pärast tööpäeva natukene aega üksi olla, et akusid laadida.
2. Sa analüüsid rohkem kui räägid
Introverdid on väga head kuulajad ja kõva häälega seletamise asemel meeldib neile olukorda jälgida. Nad ei taha olla grupi tähelepanu keskpunktis.
3. Sulle sobib üksinda töötamine
Kui ekstraverdid saavad innustust grupis töötamisest ja koos mõtlemisest, siis introverdi jaoks pole probleem ise oma tööülesanded paika panna ja neid üksinda täita. See ei tähenda muidugi seda, et nad ei oleks meeskonnamängijad, nad on osavad kuulajad ja tegutsejad.
4. Sa pead puhkama pärast seda, kui oled paljude inimestega suhelnud
Teistega koos olemine väsitab sind ja sa pead vahepeal ennast laadima, et uuesti sotsialiseeruda. Sulle meeldib sõpradega aega veeta, aga sa tahad pärast seda natukene aega üksi olla.
5. Sa oled ettevaatlik otsustaja
Kuna introverdid peegeldavad või annavad iseendale kogu aeg tagasisidet, kui nad mingit probleemi lahendavad, siis nad kipuvad olema väga ettevaatlikuid, kui nad midagi otsustavad.
6. Sulle meeldib vaikne keskkond
Enamik introverte saavad suures rahvahulgas ka hakkama, aga neile meeldib pärast seda kindlasti olla vaikuses ja rahus, et ennast taas energiat täis laadida.
7. Introverdid mõtlevad sügavamalt
See, et keegi ei räägi nii tihti või palju, see ei tähenda, et tal ei oleks midagi öelda. Introverdid on vaiksed nii kaua, kui nad on leidnud inimese, kellega nad hästi klapivad.
8. Sulle meeldib üksi olla
Kui ekstraverdid saavad energiat sellest, et nad on teistega koos, siis introverdid saavad energiat üksinda olemisest. Neil ei ole kunagi üksi igav, neile meeldib üksi olla.
9. Sa näed detaile
Kuna introverdid ei räägi nii palju, siis neil on aeg ennast ümbritsevat keskkonda vaadata. Nad märkavad isegi kõige väiksemaid detaile ja erinevalt ekstravertidest analüüsivad nad visuaalset informatsiooni.


description: Täna toimus õpetajate majas isadepäevakonverents «Issi ja emme, miks te enam ei kallista?». Nii mitmedki seal esitatud mõtted jäid minusse kõlama, kuid läbi lumetuisu tagasi toimetuse poole trügides avastasin, et hinges on suur-suur nukrus.

title: Dagmar Lamp: emme, aga miks sul

maintext:
See ei ole järjekordne hala sellel teemal, kuidas üksikvanematel on kohutavalt raske (kuigi jah, võib olla küll ja sageli ongi). See ei ole ka nutt ja itk, et riik, miks sa midagi ei tee, miks sa üksikvanemat ei aita, paluks kohe organiseerida hunnik toetusi ja riiklik kohtinguprogramm! See on hoopis nukrameelne küsimus: kas tõesti pean mina üksikvanemana muretsema, sest ühiskonna seisukoht näikse olevat, et ilma paarisuhteta tervet last ei kasvata?
Minu laps ei ole minult kunagi küsinud, miks tema issi ja emme ei kallista, küll aga on ta küsinud, miks me koos ei ela. Vastavalt tema eale olen ma seda püüdnud selgitada: issi ja emme peavad eelkõige olema õnnelikud, ja vahepeal on nii, et issid ja emmed on õnnelikumad eraldi. Ta on senimaani sellest vist aru saanud.
Ma ei taha ka kuidagi öelda, et isad pole olulised, issand hoidku, muidugi on! Ka minu lapsel on isa, kes mängib tema elus suurt rolli, ja selle üle olen ma väga tänulik. Ma usun sügavalt, et (halvast) paarisuhtest palju olulisem on see, et laps näeks – õnnelik saab olla ka ise olles või väikeses mikroperekonnas, õnnelik saab olla ka kärjes, kus on palju-palju kalleid inimesi, kes aga ilmtingimata pole veresugulased ja ammugi ei ela ühe katuse all. Isa on tähtis, ema on ka tähtis. Paarisuhe on samuti tähtis, aga kui sa oled juba vallasvanem, siis kas tõesti peab end sellepärast halvasti tundma? Tundma, et sa oled kuidagi väärtusetum inimene, ebaõnnestunud, sest sul pole (parasjagu) partnerit?
Minu meelest tasuks lisaks isade- ja emadepäevakonverentsidele sisendada inimestele ka muid väärtusi. Näiteks seda, kui oluline on iseend väärtustada. Mitte ainult paarisuhet, sest inimese väärtus ei peaks sõltuma sellest, kas tal on või pole paarisuhet. Kui me rõhutame ühiskondlikul tasandil, et lapsed saavad olla õnnelikud ainult siis, kui nad kasvavad kodus, kus on (heteroseksuaalne) paarisuhe, on midagi viltu. See sünnitab alaväärsust, läbikukkumistunnet, õnnetuolemist. See toob kaasa juhtumeid, kus inimesed tormavad pea ees esimesse ettejuhtuvasse paarisuhtesse, sest noh, vähemalt keegigi!
Kui ma küsisin paarilt naiselt nõu, kas peaksin seda kolumni kirjutama, arvasid nad üheselt, et tegemist on olulise teemaga. «Ma tunnen sageli, et olen oma lastele nagu mingi poolik lahendus,» pihtis üks naine. «Minu jaoks on harmoonia kodus paarisuhtest tähtsam. No kui ei ole (harmoonilist) paarisuhet? See on teema, mis paneb siin ühiskonnas tugevalt mu enesekindluse mõranema.»
Teine tunnistas, et on pärit perest, kus jäädi kokku laste pärast. «See on üks õudsemaid asju, eriti kui üks vanematest on vaimselt või füüsiliselt vägivaldne,» tõdes ta. «Ma olen suurema osa oma elust soovinud, et mu vanemad oleks lahutanud, kui ma olin väike.»
Kolmas naine on perest, kus ema võttis ühel hetkel kätte ja lõpetas halva paarisuhte. «See oli üks paremaid asju, mis mu teismeeas juhtuda sai.»
Ning neljas naine lisab, et paarisuhte lõppemine ei tähenda, et kumbki vanematest ilmtingimata peab üksikvanemaks jääma või saama. Saab ju ka nii, et säilib austus ja lugupidamine teineteise vastu, et ollakse võrdselt lastele olemas. «Mina olen küll nii suutnud – mina pole üksikvanem! Minu lapsel on isa olemas. Aga kindlasti ei ole ka need vanemad kuidagi halvemad, kes lastega üksi jäävad.»
Võib-olla ühel päeval mu laps küsib mult needki sõnad: «Emme, miks sul pole kedagi kallistada?» Ma loodan, et mul on talle siis olemas hea vastus. Ja et ta pole sellepärast katkisem või õnnetum, vaid et minust on piisanud just sellisena, nagu ma olen, kooskasvades temaga kahekesi harmoonilises, õnnelikus ja hetkel paarisuhtevabas kodus.
Sest nagu ütles psühholoog ja pereterapeut Kätlin Konstabel, kui temalt selle kolumni asus nõu küsisin: «Halb paarisuhe on lastele halb, nad õpivad halbu asju – ilma selleta on parem kui halvas suhtes. Kõige olulisem on see, et laps tunneks end turvaliselt, mõnusalt, hoituna, armastatuna. Ja õpiks, kuidas inimesed saavad kenasti läbi saada. Kes nüüd täpselt talle seda hoolitsust pakub ja kena läbisaamise kunsti õpetab, on rohkem vormi küsimus.»


description: Täna Õpetajate majas toimunud isadepäeva konverentsil «Issi ja emme, miks te enam ei kallista?» debatis «Miks me ikka veel abielus oleme?» ütles Aasta Isa Heinz Valk, et tema jaoks on abielu kestvuse sideaineks lapsed. Graafik Anu Kalm ütles, et abielu võtmesõnaks on armastus, mis hoiab abielu koos.

title: Heinz Valk: ma täiendaks Tammsaaret - tee lapsi, siis tuleb ka armastus!

maintext:
«Kuna ma leidsin õige mehe, siis ei ole mõtet mõelda lahutusele!» ütles 35 aastat abielus olnud Marika Valk. «See kindlasti ei ole lihtne, siis oleks kõigil mees olemas. Minu meelest on meie ühiskonnas tekkinud selline suhtumine, et keegi teine teeb meie elu korda. Kuid kuskilt peab tulema arusaamine, et meie ise peame oma suhte ja elu korda tegema. Iseendaga tuleb tegeleda. Kõik teised on süüdi – kool, naine, lapsed käituvad niikuinii halvasti – ikka keegi teine on süüdi, ei aita. Inimestel on iseenda jaoks väga vähe aega – see aeg tuleb leida. Meie jaoks Heinziga on hetkel kõige olulisem, kuidas olla kahekesi – see on uus olukord, kui lapsed on kodust läinud.»
«Lõhkuda seda, mis hästi toimib, ei tohi,» rääkis Heinz Valk. «Meil ei ole olnud vajadust koolituste järele. Me oleme elanud, nagu me vaistudega oleme tundnud. Meie elude väärtuste hierarhiad kattuvad. Meile on eriti tähtsad kodu, lapsed ja lapselapsed. Kui isiklikult rääkida, siis mina kasvasin ühiskonnas, kus poistesse sisestati teadmisi, kuidas saada härrasmeheks, see ei olnud mitte ainut kommete ära õppimine, vaid olid ka sellised mõisted, mis sobisid mehelike väärtusega. Nende väärtuste hulgas oli kohale jäämine, mitte nagu ludrid ja kehkenpüksid, kes lahkuvad. Minul on väärtuse mõisted paigas ja meil ei ole sellepärast vajalik kelleltki midagi küsida.»
«Mina kasvasin üles ajal, kui enne abiellumist pidi olema pikk kuramaaž,» märkis Heinz Valk. «Meie kuramaaž Marikaga kestis viis aastat, enne kui otsustasime abielluda. See kuramaaž on ääretult vajalik. Minu klassivendadest, kes nii tegid, on lahku läinud ainult kolm. Kõige lollim on selline abielusse hüppamine, kus saadakse baarileti juures kokku ja siis viiakse paberid perekonnaseisuametisse ning aasta pärast lahutatakse. Meil ei ole Marikaga olnud suurt konflikti. Jama küll, aga ei ole olnud. Mina täiendaksin Tammsaaret, et tee tööd ja tee lapsi, siis tuleb ka armastus. Meil on juba asjad niikaugel, et meil on 10 lapselast. Meie perekonnas on palju armastust, mis on vastastikune. Meid armastatakse samuti. See on uskumatult hea tunne, kui väike laps paneb oma põse vastu sinu habet. Lapsed on sideaineks.»
«Meie sõpradest kunstnikest on peaaegu kõik teisel või kolmandal ringil,» lausus 30 aastat abielus olnud graafik Anu Kalm. «Eks pika elu jooksul koos on olnud ka raskeid muresid, terviseprobleeme. Ma olen sõprade peal näinud, et see suur mure ajab inimesed lahku. Meil on õnneks need mäed koos ületatud. See on meid liitnud. Selliseid paare, kes kunagi ei ole tülitsenud, tõenäoliselt ei ole. Vanemaks saades suudad nendes tülides rohkem aidata, sest tülidel on kuskil juured. Abielu võtmesõna on ikka armastus, armastus on see mis hoiab.»
“Järelikult on kõik nii hästi klappinud, et ei ole midagi muud vaja olnud,” rääkis Kunstiakadeemia rektor Mart Kalm. Me oleme mõlemad sellistest kodudest pärit, kus vanemad on oma kuldpulmad ära pidanud. Vastastikku on vaja lähedust, aga ka distantsi. Abielu ei saa teaduslikult analüüsida. Seda ei mõtesta kogu aeg. Elad.”


description: Kui sul polnud möödunud nädalal mahti ninapidi internetis istuda, siis oleme kokku pannud käepärase ülevaate meie möödunud nädala lugejate lemmiklugudest.

title: Pilk peale: eelmise nädala lugejate lemmiklood

maintext:
Moodne naine käratab: naised, mida kuradit te vabandate kogu aeg neid lolle mehi välja?
Kui ma olin laps, elas meie naaberkorteris joodik. Tema nimi oli Peeter. Peeter suitsetas koridoris, nii et terve maja haises. Vahel oksendas ta trepi peale ja jäi magama meie pere korteriukse ette, nii et ma ei julgenud tuppa tulla. Kui olin väike, varastas Peeter mu taskuraha ja natuke suuremaks saades hakkas ta mind ja mu õde garaažide vahel ahistama. Kuigi Peeter on ennast ammu surnuks joonud, on mul tunne, et elan ikka veel temasuguste keskel.


description: Tänane päev läheb ajalukku kui päev, mil Donald Trump valiti Ameerika Ühendriikide presidendiks. Paljudele tundub hetkereaalsus kummaline ning veider.

title: 28 veidrat fakti USA presidendivalimistest läbi ajaloo

maintext:
Toome teieni Fact Retrieveri abiga nimekirja huvitavatest ja veidratest faktidest, mis on seotud varasemate Ameerika presidendivalimistega. Ehk annab see lootust, et asjad pole sugugi veel kõige hullemad, on aegu, mis on tundunud ehk veel kummalisemad.
1. Kõige hullem kampaanialause kuulub Al Smithile, kes oli alkoholi keeluseaduse vastu. Et näidata oma toetust alkoholi valmistamisele, müügile ja levikule, otsustas ta kandideerida hüüdlausega: «Hääleta Al Smithi poolt ja ta muudab kõik sinu märjad unenäod reaalsuseks!»
2. Ainus «puhas» presidendikampaania USA ajaloos oli tõenäoliselt esimene aastal 1789, kui George Washington kandideeris ilma vastaskandidaadita. Kuid isegi siis püüdis Alexander Hamilton varastada hääli potentsiaalselt asepresidendikandidaadilt, John Adamsilt.
3. Alles aastal 1856 otsustas kongress, et hääletada saavad ka need, kes ei oma kinnisvara.
4. 1872. aasta valimistel võistles presidendi kohusetäitja Ulysses S. Grant laibaga: oponent Horace Greeley suri enne, kui valimistega ühele poole saadi. Grant võitis.
5. Kuigi mustanahalistel oli õigus valida juba aastast 1870, keelati neil seda sageli teha lõunaosariikides suisa aastani 1960.
6. 1872. aastal arreteeriti Susan B. Anthony, sest ta püüdis hääletada. Naised kõigist rassidest said hääleõiguse aastal 1920.
7. George Washington kulutas kogu oma kampaaniaraha ning ostis selle eest ligi 600 liitrit alkoholi, et jagada hääletajatele.
8. 1845. aastal otsustati, et hääletuspäevaks peab olema novembrikuu teine teisipäev. See oli seotud sügiseste põllutööde lõpetamisega, kuid samas polnud siis veel teeolud liiga hullud, et valimiskastini reisida.
9. Andrew Jacksoni ametisse vannutamise pidu kujunes nii hulluks, et vastne president hiilis hotelli magama.
10. Sotsialistide kandidaat Norman Thomas on kõige rohkem kordi ajaloos presidendiks kandideerinud – kuus korda. Ta ei osutunud kunagi valituks.
11. Washington ei tahtnud presidendiks saada ning märkis oma isiklikule sekretärile, et tema jaoks on presidendiks saamine nagu «kõndimine hukkamisele».
12. Demokraatide maskotiks on eesel tänu Andrew Jacksonile. Oponendid teda just eesliks nimetasid, Jackson aga pööras asja ümber ning kasutas eesli pilti kõrvuti oma sloganiga: «Las rahvas valitseb!»
13. John Adams kurtis, et põhjus, miks Washington alati võidab, on tema pikkus. Ta olla alati kõigist kõige pikem.
14. 1968. aastal valis Nixon oma valimispartneriks Spirow Agnew, sest ta ei tahtnud rambivalgust tuntuma nimega jagada. Kui inimestelt küsiti, kes on Spirow Agnew, pakkus üks, et tegemist on mingi haigusega, teine aga, et see on «teatud tüüpi muna».
15. Kui demokraat Stephen A. Douglas nimetas Abraham Lincolnit valimisaastal kahepalgeliseks (ing k two-faced ehk kahenäoline), vastas Lincoln: «Kui mul oleks teine nägu, kas te arvaksite, et ma oleksin kandmiseks valinud selle?»
16. 1920ndatel korraldas Eugen V. Debs oma presidendikampaaniat vanglas, kus ta istus Esimese maailmasõja vastu võitlemise eest. Ta võitis kolm protsenti häältest.
17. Kõige pikema ametisse vandumise kõne pidas William Henry Harrison. Ta rääkis lumesajus üle kahe tunni, mille tagajärjel ta külmetas ning suri kuu aega hiljem kopsupõletikku.
18. Ameerika astronaudid saavad kosmosest hääletada, saates oma hääle krüptitud e-kirja teel Maale.
19. USA asub hääletamisaktiivsuselt maailma 179st riigist 139. kohal.
20. Kõige vanem presidendikandidaat, kes osutus valituks, oli Ronald Reagan 69-aastasena. Kõige noorem aga John F. Kennedy 34-aastasena.
21. Aastal 1946 teatas Chicago Daily Tribune, et presidendiks valiti Dewey, tegelikult aga oli võitnud Truman. Oih! Truman teatas pärast pealkirja lugemist: «Ma küll kuulsin midagi muud...»
22. 1800. aastal läksid valimised õige tuliseks. Suisa nii tuliseks, et asepresident Aaron Burr ja Alexander Hamilton korraldasid duelli. Burr tappis Hamiltoni.
23. Kentuckys ja Lõuna-Carolinas ei ole seadusega lubatud valimispäeval alkoholi juua.
24. John Quincy ja Andrew Jacksoni kampaania-aasta läks täiesti käest ära. Jackson kutsus Quincyt kupeldajaks, Quincy aga Jacksoni naist hooraks ja ema prostituudiks.
25. Washington pidas aktiivset kampaaniat vulgaarseks ning uskus, et selmet ise oma indu presidendiks saamiseks näidata, peaks «ametikoht mehe ise üles leidma».
26. Esimene naine, kes kandideeris USA presidendiks, oli Victoria Woodhull aastal 1872, kui naistel polnud isegi õigus hääletada. Tema kampaaniapartner Frederick Douglass oli esimene afroameeriklane, kes iial nomineeritud asepresidendiks.
27. Franklin D. Roosevelt valitses presidendina suisa neli nominaalaega, enne kui seadusemuudatus sellele piiri pani.
28. Üle 200 naise on kandideerinud USA presidendiks, selles nimekirjas on ka pisiparteide kandidaadid ja need nimed, kes seadsid end üles enne, kui naistel oli õigus hääletada.


description: Joogaõpetaja Katrin Kivi tõdeb, et kuigi meeste huvi jooga vastu tasapisi kasvab, on meessugu joogatunnis endiselt pigem haruldane nähtus. Kümne naise kohta käib umbes üks mees joogas, kuid see number peaks olema oluliselt kõrgem. Meestele on jooga sama kasulik ja vajalik nagu naistelegi.

title: Haruldus joogatunnis: mehed

maintext:
Tõenäoliselt on tekkinud arusaam, et jooga on mõeldud naistele, sellest, et suur hulk, kui mitte enamus jooga harrastajatest ongi naised. Seda just Eestis, sest jooga sünnimaal Indias on see meeste seas väga populaarne. Siiski on jooga meestele väga kasulik, vajalik ja oluline. Miks?
Aitab astuda maha elu-karussellilt
Meestel on meie kultuuriruumis suur ja vastutusrikas roll nii perekonnapea kui karjääriinimesena. Mehed peavad olema materiaalselt edukad, võitjad, tegijad igas mõttes. Meestele on peale pandud ja mehed on endale ka võtnud meeletu vastutusekoorma, mille suruva raskuse all nad toime üritavad tulla. «Kuhu paneb mees oma emotsioonid? Kõik surutakse alla, sest «mehed ju ei nuta». See tekitab aga reaalse läbipõlemise ohu,« räägib meeste hingeelusid lähemalt näinud ja sellele ka läbi joogafilosoofia lähenenud Katrin Kivi.
Joogasse jõuavadki sageli need mehed, kes on väsinud sellest «orav rattas» olekust ja osalemisest «teistest parem» rallil. Nad on eneseotsingu rajal ja soovivad lõppu sellele lõputuna näivale materiaalsusele. «Tihtilugu on neil segadus hinges ja tullakse otsima vastuseid iseenda seest. Kui mees jõuab joogasse enda sisemise soovi mõjul, on ta väga pühendunud,» teab joogaõpetaja.
Miks jõuab nii vähe mehi joogasse?
Kuigi joogal on meestele nii suur positiivne ja tervendav mõju, jõuab ikkagi kahetsusväärselt mehi tundidesse. Miks? «Suurimaks takistuseks on minu hinnangul valearusaam, et jooga on naiste ala ja see nõuab tohutut painduvust,» ütleb Katrin Kivi. Tegelikkus on aga teistsugune – füüsiline võimekus pole jooga eelduseks ja kuna jooga loob ühenduse inimese sisemise maailmaga, siis tegeleb see just meesenergiatega.
Joogafilosoofia ütleb, et meesenergia liigub inimkeha keskmes sirgjooneliselt üles. «Teadlikul mehel ei olegi vaja joogatundi tulla, kuna ta suudab ühenduse luua ka iseseisvalt. Kahjuks on aga enamus mehi suunanud kogu tähelepanu enesest väljapoole ja teadlikkus on kadunud. Joogatunnis on võimalik meestel kontakt oma sisemise meesenergiaga üsna lihtsalt taastada,» selgitab Katrin, miks on jooga meestele nõnda oluline.
Naisenergia on meesenergia vastand, ehk siis liigub kaootiliselt igas suunas ja pidevalt. Kuna naised on üldiselt tundlikumad, siis tunnevad nad vajadust oma energiaid korrastada ja sellepärast on neid ka joogatunnis rohkem.


description: Üks või kaks drinki, mida sõpradega koos nautida, on paljude jaoks meist üks mõnusamaid viise nädalavahetusele vastu minna. Küll aga on jooke, mis on nii kaloririkkad, pungil suhkruid ja teisi ebatervislikke lisandeid, et neist on targem suure kaarega mööda käia.

title: Hoia parem eemale: kuus kõige kaloririkkamat kokteili

maintext:
Pane tähele, et mõõdukaks joomiseks peetakse naiste puhul mitte rohkem kui üks drink (alkoholiühik) päevas, seejuures nädalas peaks joodud alkoholiühikute hulk olema alla kaheksa ning vähemalt kolm päeva peaksid olema alkoholivabad. Regulaarne joomine kahjustab sinu tervist, tõstab vererõhku, suurendab südame- ja maksahaiguste riski ning soodustab ka teatud vähkide teket.
Vaata aga ka, millised on kõige kaloririkkamad kokteilid – siis tead nendest edaspidi eemale hoida, kuna tervisliku toidulaua juurde ei kuulu kohe kindlasti suhkrupommid, olgugi nad vedelal ja kaunilt värvilisel kujul.
1. Margarita (400 kalorit). Suure tõenäosusega sisaldab Margarita suhkrut, mida aga soovitatakse tarbida väga mõõdukalt – 100 kalori piires päevas. Margarita sisaldab aga keskmiselt 400 kalorit ning kahe sellise joogi joomine täidab juba sinu päevase suhkruvajaduse külluslikult.
2. Long Island Iced Tea (425 kalorit). Joogil on küll värskendav nimi, kuid ära lase end sellest petta – tegemist on «kruvikeerajaga», mis sisaldab rummi, džinni, viina, tekiilat, triple sec’i, sour mix’i, koolat... Selles on rohkem kaloreid kui ühes terves toidukorras!
3. Iiri kohvi (300 kalorit). Kui sa tahad end külmal talveõhtul üles soojendada, tundub iiri kohvi eriti mõnusa joogina. Vahukoor, viski, suhkur... ja pauhti oled tarbinud 300 kalorit. Lisaks sisaldab jook kofeiini, mis õhtusesse aega hästi ei sobi.
4. Pina Colada (600 kalorit). Selles troopilises kokteilis on rohkem kaloreid kui terves Big Macis! Toitumisteadlase Elisa Ziedi sõnul on selliste jookide peamine probleem selles, et sa tarbid tohutul hulgal kaloreid, kuid ei saa praktiliselt üldse kasulikke toitaineid, vahendab Live Strong.
5. Õlu (55-400 kalorit). Kui sa oled õllesõber, siis ilmselt sind üllatab, et seegi jook siin nimekirjas on. See ei saa ju ometi olla nii halb kui kõik need suhkrujoogid? Tuleb välja, et oleneb õllest. Näiteks Budweiser Select 55 sisaldab vaid 55 kalorit, teised õlled aga mitusada kalorit rohkem. Näiteks India pale ale sisaldab tavaliselt rohkem kaloreid kui Guiness.
6. Energiajoogid. Energiajoogi segamine alkoholiga on kohutav mõte – sa miksid sisuliselt omavahel stimulandi (energiajook) ja rahusti (alkohol), kõik kenas suhkrurikkas pakendis. Siin ei ole võimalik pääseda pohmellist, mis kurnab nii su keha kui vaimu. Üks uuring tõestas, et alkoholi segamine energiajoogiga on tunduvalt kahjulikum kui lihtsalt alkoholi joomine.


authors:
Dagmar Lamp
Postimehe Naisteportaali Juhataja
Kirjastus Koolibri

description: Smuutikuningannal Eliq Maranil ilmub kohe-kohe värske retseptiraamat, kust leiab sel korral põnevaid soojade smuutide valmistamise õpetusi. Proovi näiteks seda jooki, mis pärit Marani värskest kogumikust «Talvesmuutid. Karged ja kuumad».

title: Eliq Marani soe smuuti: ananass, mango ja kurkum


description: Telesaatest «Selgeltnägijate tuleproov» tuntud Jesper Veberi põhitööks on oma venna trikimees Jürgen Veberi manageerimine. «Nagu Jürgen ise on minu arust tabavalt öelnud, on tema oma tegemistes laiali nagu vedelik, ning mina olen nagu tass, mis üritab seda vedelikku veidigi ohjata,» mainib Jesper. Nii Jesper kui ka Jürgen on aktiivse eluviisiga ning teevad vabal ajal regulaarselt sporti. Paljudele võib tulla aga üllatusena, et nad mõlemad on juba pikemat aega veganid olnud ehk loobunud igasuguste loomsete toitude tarbimisest.

title: Saatejuht Jesper Veber: me oleme Jürgeniga heaks tõestuseks, et veganid jaksavad sporti teha!

maintext:
Kuna novembris tähistatakse ülemaailmset vegankuud, siis just sellel teemal Jesperiga vestlesimegi.
Nii sina kui su vend Jürgen olete juba mitu aastat olnud veganid. Kuidas see juhtus? Kas see otsus sündis kuidagi üheaegselt?
Oleme tõepoolest mõlemad olnud taimetoitlased juba viis aastat ja sellest veganid umbes kolm aastat. Huvitaval kombel jõudsime selleni erinevaid teid pidi, kuid kõigest paaripäevase vahega. Mina olin oma elukaaslasega seda arutanud ning otsustanud peamiselt eetilistel kaalutlustel taimetoitlaseks hakata. Mõned päevad hiljem hakkas Jürgen rääkima paarist suuremast uurimistööst, mis käsitlesid veganluse positiivset mõju tervisele. Kuna minu peamiseks tõukejõuks oli loomade ekspluateerimise mitte toetamine, siis olid mul ikkagi mõnetised kahtlused veganluse tervislikkuse osas. Kui aga Jürgen, kes on tervise teemadel ülipõhjalik, samuti teema tõstatas ning teadis viidata pikaajalistele terviseuuringutele, mis välja olid toonud taimse toidu eelised segatoitluse ees, andis see mulle tõuke ka ise terviseinfot põhjalikumalt uurida.
Kas vegantoitumine on toonud sulle tervise või enesetunde osas kaasa ka mingeid positiivseid muutusi kaasa?
Mul on olnud suur õnn olla hea tervisega nii enne kui pärast veganlusega alustamist. Seepärast ei saa ma tervislikkuse osas kogemusi väga jagada. Need haigused, mida taimne toit aitab kas ravida või ennetada, on nii tõsised, et loodan, et ei pea ka kunagi nendega kokku puutuma.
Mis aga enesetunnet puudutab, siis selle kohta saan küll väita, et muutus on üsna suur. Seda paneb eriti hästi tähele üleminekuperioodil. Seedimine ei ole nii raske, energiat on oluliselt rohkem ning enesetunne on üldiselt vitaalsem. Ja süüa võib oluliselt rohkem, ilma et peaks lisakilode pärast muret tundma. Lisaks sellele on ka muidugi positiivne psühholoogiline mõju, sest saab kaitsetute loomade heaks midagi teha.
Jesper Veber armastab matkamist, see pilt on tehtud Gruusias. / Erakogu
Taimetoidumessi reklaamvideos tõstad kangi ja mainid muuhulgas, et käid viis korda nädalas trennis. Ka Jürgen tegeleb pikamaajooksuga. Ometi on üsna levinud arusaam, et taimetoitlased trenni ega füüsilist tööd teha ei jaksa. Kuidas sellele vastaksid?
See on huvitav müüt ja ilmselt oleme Jürgeniga mõlemad heaks tõestuseks, et see ei pea kindlasti paika. Jürgen on jooksnud juba üheksa maratoni ja viinud oma aja kolme tunni piirimaile, mis annab tihti paarituhandelisest osavõtjate arvust koha esisajas. Seejuures on Jürgen isegi 75-80 protsenti toortoitlane. Maratonideks valmistumisel jookseb ta olenevalt treeningplaanist kuni 150 kilomeetrit nädalas.
Mina pigem saavutustele orienteeritud ei ole. Sellest hoolimata teen tõesti neli-viis korda nädalas trenni. Olen kunagi pea dekaadi mänginud jalgpalli meistriliiga erinevates klubides ja sealt ilmselt ka see liigutamise vajadus. Tegelikult plaanimegi vennaga koos ühe päris hullumeelse väljakutse ette võtta. Nimelt tahame sõita jalgratastega Tallinnast läbi Stockholmi Kopenhaagenisse. Ilmselt stardime uue nädala alguses ja sellele saab kaasa elada nii telesaates «Reporter» kui Jürgeni Facebooki-lehel.
Kirjelda oma tüüpilist menüüd. Millised on su lemmiktoidud? Millised toidud aitavad treeningust kõige paremini taastuda?
Sage treenimine võib olla päris väsitav ja kvaliteetne kütus on äärmiselt oluline. Mida täpselt enne ja pärast trenni süüa sõltub suuresti trennist. Kui omnivoorid peavad toitumist piirama, sest loomsed toidud on väga toitainetihedad, siis veganitel on pigem vastupidi. Kui palju trenni teha, on oluline jälgida, et kulutatud kalorid ka tagasi saaks pandud. Seepärast on väga oluline tarbida palju süsivesikuid ehk siis erinevaid suhkruid. Mulle meeldib hommikut alustada helbepudruga, kuhu maitseks lisatud moosi või marju. Sealt saab rahulikumalt imenduvat energiat ja see on hea alus päevale. Pärast pikka trenni, näiteks rattaga, söön puuvilju, et kulutatud kalorid kiiresti taastada. Pärast jõutrenni on aga väga oluline tarbida lisaks süsivesikutele ka valgurikkaid toite. Erinevalt veganlusega seotud ilmselt kõige suuremast müüdist, et valku saab ainult loomsest toidust, on väga valgurikkad kõik erinevad kaunviljad ja seemned, aga ka kaerahelbed, brokoli, spargel, spinat jne.
Teeme elukaaslasega koos väga palju kodus süüa ja nimekiri erinevatest roogadest on päris pikk. Nädalavahetusehommikutel on mu vaieldamatu lemmik kikerherneomlett brokoli, seente ja sibulaga või pannkoogid ämma koduse moosiga. Lemmikõhtusöökidest tuleb esimesena meelde avokaadorisotto. Viimane šedööver, millest pidin end sõna otseses mõttes lõhki sööma, oli elukaaslase tehtud kartulipüree ise korjatud kukeseente ja sibula kastmega. Magustoitudest teeme sagedamini pehme piparkoogi kooki tumeda šokolaadi glasuuriga või banaani-maapähkli jäätist.
Jesper Veber Gruusias matkamas / Erakogu
Kas tänapäeva Eestis on keeruline olla vegan?
See ilmselt oleneb sellest, millise mätta otsast vaadata. Mäletan, et kui veganlusega alustasime, siis tundus küll esimestel päevadel ja nädalatel, et mitte midagi ei ole süüa, sest igal pool on midagi loomset sees. Ka sellistes toitudes, kus seda üldse oodata ei oska. Sellest ehmatusest saab aga kiiresti üle, sest tegelikult on taimse toidu valik väga suur. Lisaks on areng selles sektoris olnud väga kiire. Eestis on juba mitu restorani, mis pakuvad ainult vegantoitu ning enamikes kaasaegsetes restoranides on ka valik taimseid pearoogasid. Kui meie alles esimesi vegansamme tegime, siis pidi ikka palju ise küpsetama, sest valmistoite poest võtta ei olnud. Täna on valik suur – taimsetest piimadest, pasteetidest, juustudest, vorstidest, koorejäätisteni välja. Enam ei ole ka olukorda, kus mingis kaubagrupis oligi üks toode ja kui seda tahtsid, siis valikut ei olnud. Praegu on näiteks jäätiseid julgelt rohkem kui kümmet eri sorti. Seega kindlasti ei ole keeruline Eestis vegan olla ja iga päevaga läheb see järjest lihtsamaks.
Novembris toimub vegan väljakutse, mille raames osalejad proovivad kuu aega süüa vegantoitu. Mida soovitaksid algajale veganile?
Ma kindlasti soovitaksin liituda Facebooki vegangruppidega «Jah, see on vegan» ja «Eesti veganid». Nendest gruppidest saab kõhkluste korral kindlasti palju infot või vastuseid konkreetsetele küsimustele. Samuti on põhimõtteliselt kohustuslik tutvuda vegan.ee lehel oleva infoga. Sinna on väga hea ja ülipõhjalik ülevaade tehtud kõigest, mis veganlust puudutab. Kui on võimalik, siis soovitaksin ka oma sõpruskonnast mõnel veganil sabast kinni võtta ja näiteks ühiseid kokkamisi teha. Nii ei pea ise jalgratast leiutama ja saab põhiinfo kõige kiiremini kätte.
Oled üks Taimetoidumessi vabatahtlikest. Mida või keda soovitaksid Taimetoidumessil kindlasti külastada või vaadata?
Sel aastal on taimetoidumess suurem kui kunagi varem. Esindatud on kõik aspektid, mis veganlust puudutavad. Loomulikult on kohal suur hulk erinevaid vegantoidu pakkujaid aga on ka riideid, jalanõusid jms, mis tegelikult ka veganlusega tihedalt seotud on. Need, kes veganluse eetilistest aspektidest huvituvad, saavad arutleda erinevate Eesti loomõiguslusega tegelevate organisatsioonide esindajatega.
Lisaks sellele toimuvad aga ka vestlusringid ja filmiprogramm. Siit on mul isegi raske valikut teha, mida kindlasti nägema peaks – kõik on väga huvitavad. Filmidest soovitan mitte maha magada «Cowspiracy’t», mida juhatab sisse ja kommenteerib Marek Strandberg. Üks vestlusring keskendub just taimetoitlasena sportimisele. Lisaks on kohal ka tunnustatud arvamusliidrid välismaalt – filosoof ja loomaõiguslane Lisa Kemmerer, kes peab loengu veganluse eetikast, ja toortoidukokk Sofie Svare Fischer, kes viib läbi tooršokolaadi valmistamise töötoa ja peab loengu toortoidu elustiilist. Seega on tõesti kõigile midagi ning soovitan kindlasti 5. novembril Kultuurikatlas kohal olla.


description: Eesti Naisliit kuulutas täna Tallinnas Estonia kontserdisaalis tänavuseks aasta isaks olümpiavõitja, korvpalluri ja korvpallitreeneri Tiit Soku.

title: Urmas Sõõrumaa: olümpiavõitja Tiit Sokk on ka isana väärikaks eeskujuks kõigile Eesti meestele

maintext:
Eesti Olümpiakomitee presidendi Urmas Sõõrumaa sõnul on Eesti olümpiasangarile omistatud tunnustus spordivaldkonna jaoks oluline ja väga väärtuslik.
«Sportlasi peetakse üldjuhul eeskujudeks, kes innustavad inimesi oma tervisliku ja sportliku eluviigiga, sihikindluse ja tahtejõuga,» ütleb Sõõrumaa. «Tiit Sokk on saavutanud spordis maksimaalse, ta on tulnud olümpiavõitjaks ja tema eeskuju spordis innustab siiani paljusid.»
«Täna Tiit Sokule omistatud aasta isa tunnustus laiendab sportlaste rolli eeskujuna olulisel määral. Sportlased on eeskujuks mitte ainult spordis, vaid kõiges, mida nad teevad ja kuidas nad elavad,» rõõmustab Sõõrumaa ning lisab, et Eesti Naisliidu omistatud tunnustust kinnitab, et olümpiavõitja Tiit Sokk on ka isana väärikaks eeskujuks kõigile Eesti meestele.


authors:
Maria Angel
Panthermedia

description: Sel nädalal viib sihile kaine mõistus. Loe, mida lubavad tähed sulle!

title: Postimehe nädalahoroskoop 19.-25. november

maintext:
Jäär 21. märts – 19. aprill
Olukord töökollektiivis võib olla küllaltki pingeline. Seda eriti juhul, kui sa ei oska lahus hoida isiklikku ja ametlikku suhtlust. Kui kolleegid on ühtlasi su sõbrad või töötad koos armastatud inimesega, võib tekkida mingisugune huvide konflikt, mis seab su raskesse olukorda ja paneb suhted löögi alla.
Sõnn 20. aprill – 20. mai
Sind võib vallata mõningane laiskus. Eelistaksid töötegemisele puhkamist ja lõbutsemist, seega kipud tüütuid tegemisi aina edasi lükkama. Samas võivad juhid ja õpetajad sulle omajagu survet avaldada. Parem oleks, kui jälgiksid, mida ja kui palju suhu pistad – hea-paremaga liialdamine ei ole tervise seisukohast kuigi hea.
Kaksikud 21. mai – 21. juuni
Asjalikud ja tõsised jutuajamised partneritega võivad küll omajagu jõudu nõuda, ent viia pikemas perspektiivis oluliste kokkulepeteni, millest su tuleb kindlasti kinni pidada. Lõbusatel koosviibimistel uusi suhteid luues tuleks kasuks mõningane ettevaatus. Ära võõra inimese usaldamisega liigselt kiirusta!
Vähk 22. juuni – 22. juuli
Palju kannatlikkust ja süvenemisvõimet nõudev vaimne töö sujub sel nädalal kenasti. Suudad end hästi distsiplineerida. Suhete vallas on aga olukord plahvatusohtlik – kipud üle reageerima ja tühjast tüli tegema. Armukadedus võib ereda leegiga lahvatada isegi olukorras, kus selleks tegelikult põhjust polegi.
Lõvi 23. juuli – 22. august
Ilmselt valdab sind tööl suur vajadus olukorda kontrollida. Kaaslasi on raske usaldada, küllap üritad neile survet avaldada, et nad toimiksid sinu tahtmist mööda. Kui tegutsed taktitundetult, ei mõju see töisele õhkkonnale kuigi hästi. Pööra tähelepanu pigem enda, mitte teiste käitumisele, distsiplineeri end.
Neitsi 23. august – 22. september
Kallite koduste ringis võib tekkida tunne, et oled hinges üksi ja sind ei mõisteta. Sel juhul vaata peeglisse – kas sa ise avad end piisavalt, kas oled lähedastele selgitanud, mida mõtled ja tunned, mida neilt ootad? Koduste tuge on sul vaja, sest äriasjus on ilmselt olukord muutlik ja omajagu pingeline.
Kaalud 23. september – 23. oktoober
Jupiteri pingeseisude mõjul võid toimuvale liiga optimistliku pilguga vaadata, oma võimeid ja võimalusi üle hinnata. Sulle tundub, et sul on olemas vastused paljudele küsimustele, ilmselt kipud ka teisi ülemäära õpetama või siis kritiseerima. Ära lähtu emotsioonidest, vaid analüüsi olukordi kaine mõistusega.
Skorpion 24. oktoober – 21. november
Kui oled järjekindel ning jätkad tegutsemist varem välja töötatud plaani kohaselt, saad panna aluse stabiilsele edule äri- ja rahaasjades. Kindlasti peaksid sel nädalal enne üheksa korda mõtlema, kui teistele midagi ütlema hakkad. Terav keel võib sulle pahandusi tuua. Kindlasti tuleb hoiduda saladusi välja lobisemast.
Ambur 22. november – 21. detsember
Merkuuri ja Saturni ühendus annab sulle tõsidust ja kannatlikku meelt, ehk ka vajadust üksi olla. Tegeled pigem asjadega, mida juba ammust ajast oskad, lähed kindla peale välja. Sõpradega koos äri ajamine või rahaliste tehingute planeerimine on sel nädalal riskantne, võib viia kaotuste ja vastuoludeni.
Kaljukits 22. detsember – 19. jaanuar
Pluuto pingeseisude tõttu võid nii isiklikes kui ka töistes partnerlussuhetes kontrolliv, domineeriv ja kangekaelne olla. Raske on suhelda ülemustega – kas tahavad nemad sind jõuliselt oma tahtmisele allutada või tunned sina kangekaelset soovi oma tahtmine nui neljaks maksma panna. Ilmselt ei karda sa midagi ega kedagi.
Veevalaja 20. jaanuar – 18. veebruar
Minevikusündmused või lapsepõlveaegsed läbielamised võivad taas omajagu mõju avaldada. Kunagi välja kujunenud arusaamad võivad tunduda ainuõiged, ilmselt oled valmis nende läbisurumiseks võitlusse tormama. Mõistuspäraseid nõuandeid võid saada sõpradelt, kes sinu elus toimuvat kaine kõrvaltvaataja pilguga näevad.
Kalad 19. veebruar – 20. märts
Tasub keskenduda eelkõige tööasjadele. Distsiplineeritud tegutsemine ja kaine mõistus viivad sind sihile. Teistega koos tegutsemine on küllaltki keeruline, sest igasugustes aruteludes löövad kired kiiresti lõkkele. Nii töistel koosolekutel kui ka eraelulistel koosviibimistel võib kirglikke vaidlusi tavalisest rohkem ette tulla.
Koostanud Maria Angel, www.eestihoroskoop.ee


description: Milline on trikisuusataja Kelly Sildaru lemmiksmuuti, mille ta tavaliselt mäele kaasa võtab?

title: Proovi järele: Kelly Sildaru lemmiksmuuti!

maintext:
«Seda smuutit võtan tavaliselt mäele kaasa,» ütleb Kelly Sildaru. «Täidab trenni vahel mõnusalt kõhtu. Vahel viskan sisse ka kiivit, külmutatud marju, pähkleid, seemneid - kõrvitsa või chia omi. Mis parasjagu käepärast on»
Kelly energiasmuuti
• 2 banaani
• 1 apelsin
• 1 õun
• klaasike apelsinimahla
Koori banaanid ja apelsin, tükelda banaanid umbes kolmeks, apelsin rebi sektoriteks. Eemalda õunalt südamik ja lõika suuremad tükid. Viska puuviljad blenderisse ja vala peale klaasike apelsinimahla (võid selle asendada ka veega, kui mahla pole). Blenderda.
Kui tundub, et smuuti võiks vedelam olla, lisa pisut mahla ja blenderda korraks veel. Kui soovid jahutavat jooki, pane klaasi paar jääkuubikut sekka.
Kelly Sildaru on üks lastest, kelle retseptid leiab värskest raamatust «Lase mind kööki!», mis on järg eelmisel aastal ilmunud «Kahvliahvi kokaraamatule». Raamatu esitlus toimub sel laupäeval Viru Keskuses, kus Kelly ka oma lemmiksmuutit valmistab.


description: Ehk me igapäevaselt ei adu seda, aga tegelikult elame me väga heal ajal. Kui me lähme sünnitama, on meile kättesaadav esmaklassiline abi, arstid pesevad enne meie läbivaatust käsi ning haigeid beebisid suudavad doktorid päästa.

title: Hämarikuunest sundepisiotoomiani: kuidas on saja aasta jooksul naised sünnitanud?

maintext:
See pole aga mitte alati nii olnud. Good Housekeeping vaatab tagasi sajale möödunud aastale ning kirjutab, kuidas naised erinevatel kümnenditel Ameerikas sünnitasid. Kahjuks ei saa seda ajajoont vaadata üks-ühele Eesti ajalooga, kuid eks meditsiini areng on kulgenud ka sarnaselt siinkandis, kui ehk nõukogudeaegsed tavad kõrvale jätta.
Seega, rändame korraks minevikku ning oleme tänulikud oma vapratele esiemadele, kes meile ettekujuteldamatutes tingimustes lapsi ilmale tõid.
1900ndatel sünnitasid naised tõenäoliselt kodus. Haiglad ei olnud sugugi laialt kättesaadavad, moodne meditsiin oli alles lapsekingades. Ämmaemandad eksisteerisid, kuid jõukamad perekonnad kutsusid aina enam sünnitusele appi arste. Eksisteeris ka tuimastus, aga sünnitusel seda üldiselt ei kasutatud. Tegemist oli loomuliku sünnitusega igas mõttes.
1910ndatel oli naistel juba rohkem võimalusi valida. Enamik beebidest sündis küll arsti või ämmaemanda abiga kodus. 1914. aastal rajati esimene sünnitushaigla ning samal aastal tutvustati meetodit nimega «hämarikuuni» (twilight sleep). See nägi ette, et naine pandi sünnituse ajaks morfiini ja skopolamiini – viimast peetakse maailma üheks ohtlikumaks narkootikumiks – abil magama. Ainus probleem oli see, et nii naised kui beebid kippusid surema.
1920ndatel muundus loomulik sünnitus patoloogiliseks protsessiks ning arstid kasutasid beebisid ilmale aidates kõiki meetodeid, mis selleks ajaks teada olid. Lisaks hämarikuunele laiendati emakakaela jõuga, sünnituse teises staadiumis uimastati naisi eetriga, episiotoomiat tehti iga kord sõltumata reaalsest vajadusest, beebi toodi ilmale jõuga, platsentagi eemaldati samamoodi, emaka kokkutõmbamiseks anti medikamente ning episiotoomiahaav õmmeldi kinni.
1930ndatel möllas Suur Depressioon ning peredel oli vähem raha. Ometi oli sünnituse turvalisus ikka esikohal, mis tähendas, et ligi 75 protsenti sünnitustest toimus haiglas. Kahjuks tähendas see «turvalisus», et imikute surmasid oli 40-50 protsenti, põhjuseks sünnitraumad ebavajalike protseduuride kasutamise tõttu. Hämarikuund kasutati veel peaaegu sajaprotsendiliselt, olgu siis kodus või haiglas. Naised hakkasid kurtma, et nad ei mäleta sünnitusest midagi.
1940ndatel möllas Teine maailmasõda ja 1945. aastaks oli beebibuum täies hoos. Hämarikuuni oli jätkuvalt kohutavalt populaarne (ja kohutav), kuid dr Dick-Readi raamat ülistas loomulikku sünnitust. 1948. aastal ilmus ka esimene teaduslik seksiuuring, mis tähendab, et tolle ajastu naistel oli ehk oma reproduktiivsüsteemist natuke parem arusaam kui seni.
1950ndatel sünnitas naine tõenäoliselt haiglas. Hämarikuune valitsusaeg hakkas lõppema – avalikkuse ette jõudsid pildid, mis näitasid, kui kohutavates tingimustes teadvusetud naised sünnitasid, kaetud roojaga, voodi külge kinni seotud. Ametkonnad hakkasid kiitma loomulikku sünnitust. Sellel perioodil leiutati ka ultraheli, kuid siis kasutati seda vaid meditsiiniliste probleemide, mitte beebi soo avastamiseks.
1960ndatel sünnitasid naised haiglates. Leiutati loote südamelööke jälgiv aparaat, sünnitusjärgse ravi standardiks kujunesid antibiootikumid. Naiste ja beebide arv, kes sünnitusel surid, langes märgatavalt. Pärast sünnitust oli lõpuks naisel võimalik hakata kasutama antibeebipilli, mis kiideti heaks 1960. aastal.
1970ndatel oli lõpuks naistel valutustamise osas rohkem valikuid. Hämarikuund enam ei kasutatud, selle asemele tulid lõdvestustehnikad, hingamisharjutused, hüpnoos, vettesünnitus ja kuulus Lamaze’i meetod. Naisi julgustati sünnitusprotsessis osalema. Tegemist oli ka kümnendiga, mil epiduraal jõudis massidesse. Kahjuks aeglustas see pooltel juhtudel sünnituse kulgu, seega oli tegemist ka kümnendiga, mil leiutati pitokiin, ravim, mis stimuleerib kokkutõmbeid.
1980ndatel sünnitas Ameerika naine jätkuvalt haiglas, kuid tänu erinevatele seadustele ja asutustele oli tal näiteks valikuks ka kutsuda kodusünnituse juurde ämmaemand või sünnitada sünnituskeskuses. Valutustamiseks kasutati jätkuvalt medikamente, pooled naistest otsustasid epiduraali kasuks. Doppleri ultraheli muutus laialdaseks, mis tähendab, et vanemad nägid esimest korda oma lapse südamelööke üsas.
1990ndatel muutusid lõpuks arsti soovidest tähtsamaks naise soovid. Ametkonnad soosisid loomulikku sünnitust ning protsess muutus naisekeskseks. Populaarseks muutus lootevedelikutest, millega saab kindlaks määrata geneetilisi haigusi. Rutiiniks muutus ultraheli, millega sai määrata beebi tervist ja sugu.
2000ndatel polnud haiglad enam nii populaarsed kui varem, kuid suure tõenäosusega sünnitas naine siiski just haiglas. Suure tõenäosusega aga sooritati keisrilõige – 30 protsenti sündidest sel ajal toimus just nii. Nii päästeti palju elusid, kuid tekkis ka uuringuid, mis viitasid protseduuri miinuskülgedele. Esimest korda aastakümnete jooksul hakkasid sünnitavate naiste surmajuhtumid sagenema.
2010ndatel toob moodne naine jätkuvalt lapse ilmale haiglas, aga kodusünnituste populaarsus on märgatavalt tõusnud. 80 protsenti emadest ütlevad, et eelistavad ravimivaba sünnitust, valivad nad 2/3 juhtudest sünnituse ajal epiduraali. Tänapäeva ema erineb tunduvalt ka eelmise kümnendi emadest – suurema tõenäosusega on ta vallaline ja keskmiselt kaks aastat vanem.


description: Täna võib taevas näha erakordset nähtust: superkuud. Ära maga seda hetke maha ning jaga kindlasti mõne kalli inimesega, sest järgmine kord võib sellist nähtust taevas näha alles aastal 2034.

title: Ära maga maha: täna paistab taevas superkuu

maintext:
Tuleva öö täiskuu on erakordselt «super», annab NASA teada, kuna on täiskuuks saades Maale kõige lähemal - viimati oli Kuu meile «täisolekus» nii lähedal aastal 1948. Järgmine samasugune superkuu on vaadeldav aastal 2034.
Kuu orbiit ümber Maa pole päris ringikujuline, vaid pigem elliptiline. Seega vahel on Maa kaaslane meile lähemal, vahel aga kaugemal. Kui täiskuuks saades Kuu meile väga lähedal on, nimetataksegi seda superkuuks. Kuu paistab silmagagi vaadeldes suurem ning võib olla kuni 30 protsenti eredam.
Kõige suuremat ja kirkamat Kuud on võimalik täna jälgida Inglismaal vahetult enne koidikut.


description: Lihapallid kartulipüreega kuuluvad nii väikeste kui ka suurte lemmikroogade hulka. See koduselt tuttavlik kombinatsioon on võluv oma lihtsuses ja paneb igatseva pilguga pliidil podisevate pottide ning säriseva panni suunas vaatama.

title: Tarldrikutäis armastust: lihapallid lillkapsa-kartulipüreega

maintext:
Toidublogija Britt Paju soovitavad retsepti argilõuna klassikaks, mis uhkeldab tänu Rakvere uutele 50/50 Meat & Vegetables brokoli ja hernestega lihapallidele rohke köögiviljasisaldusega. Proovi järele ja aseta lauale taldrikutäis armastust!
Koostisosad (neljale)
1 pakk (320 g) Rakvere brokoli ja hernestega lihapalle
350 g kooritud kartuleid
350 g lillkapsaõisikuid
0,5 dl vahukoort
50 g võid
sidrunimahla
hakitud tilli
soola, pipart
Valmistamine
Vala kartulid soolaga maitsestatud keevasse vette ning keeda umbes 20 minuti jooksul pehmeks. Keeda lillkapsaõisikuid 10 minutit, kuni need on samuti pehmed. Kuumuta koor ja pool võist potis keemiseni. Suru kartulid läbi pressi või tambi pudruks. Püreeri lillkapsad. Sega püree kartulimassi hulka ja lisa nii palju kooresegu, kuni konsistents tundub sobiv. Lisa pisut sidrunimahla ja maitsesta soolaga. Kohevama tulemuse nimel võid käsimikseriga pudru kergelt läbi kloppida.
Pruunista lihapallid pannil kuldseks. Sulata järelejäänud või ning sega hakitud tilli ja sortsu sidrunimahlaga. Jaga lillkapsa-kartulipüree taldrikutele, tõsta peale pisut sidrunimaitselist sulavõid ja lihapallid. Puista peale veel pisut hakitud tilli ja serveeri.


description: Naisele jõulukingituse valimine võib olla üsna keeruline, kui mees ei tea, mida naine pühadeks tahaks. Loomulikult on kõige parem nii, et naine annab mehele paar vihjet, mis talle meeldiks või ütleks lausa konkreetselt, et ta soovid ühte või teist asja, aga siis jääb loomulikult üllatusmoment ära.

title: Meestele: kümme asja, mida naised jõulukingiks ei taha


description: Kirja kuus põhjust, miks sa ilmselt ei saavuta omale seotud eesmärke ja mida teha, et need probleemid ei takistaks sind.

title: Kuus põhjust, miks sa EI saavuta oma eesmärke

maintext:
Kümme kasulikku nõuannet, kuidas taltsutada piinavat magusaisu
Magusa osakaalu vähendamine oma igapäeva menüüs võib tunduda keerulise ning tüütu tegevusena. Milliseid häid nõuandeid magusaisu taltsutamiseks annavad Eesti ja välismaa eksperdid?
Viis lihtsat, kuid asendamatut eduka elu saladust
Itaalia vanasõna ütleb, et võimatut tahtes saavutame parima võimaliku. Hoides sellist mõtteviisi enda alateadvuses, saame vaid ise võtta igast päevast maksimumi ning saavutada enda eesmärgid nii karjääris kui ka eraelus. Iga inimese edu saladuseks on paras ports juhuseid, töökust ning eneseusku - eelkõige on ikka inimene ise kõige aluseks!
Ütle mulle, mida sa täna tegid ja ma ütlen sulle, milline su tulevik välja näeb
Jah, sul on õigus - see on üks järjekordne motivatsioonist tulvil artikkel, mis enamikel inimestel karvad turri ja silmad tülpimusest kissitama ajab. Seda motivatsiooni tuleb ju igast august, ometi on raske palja teooriaga midagi ette võtta ja reaalselt ära teha.
13 küsimust, mis muudavad sinu elu
Asjad ei lähe alati nii nagu sa tahad ja see on tihtipeale selle tulemus, et sa ei küsi endalt õigeid küsimusi. Mõned küsimused on väga rasked, sest sa kardad, et sa ei saa neile vastuseid, mida sa tahad, aga teistele sa lihtsalt ei tea vastuseid. Keerulised küsimused on ennekõike ebamugavad, aga me ei õpi ega arene läbi oma mugavustsooni.
Kaheksa asja, mida edukad inimesed teevad hommikul enne kella kaheksat
Nendest asjadest on kasu kõigile, isegi siis, kui sa ei ole hommikuinimene ja ei tõuse enne kella kaheksat.
Halvad harjumused, mis ei lase sul eesmärkideni jõuda
Oled endale kindlad eesmärgid seadnud, aga millegipärast ei suuda sa kuidagi nendeni jõuda? Võib-olla sa ei pane seda ise tähelegi, aga on väga võimalik, et sina ise oled see, kes ei lase endal eesmärke saavutada.


authors:
Eve Telp
Statistikaameti Peaanalüütik

description: Isadepäeva ootuses vaatas Statistikaamet, milline on Eesti isade statistiline koondportree, kui võtta vaatluse alla mehed, kelle peres kasvavad alaealised lapsed. Asjast kirjutab Statistikaameti peaanalüütik Eve Telp.

title: Eesti isa statistiline portree: isa pole tavaline mees, vaid töökam, targem ja tublim!

maintext:
Küsimusele, milline on tüüpiline isa, võib olla üsna keeruline vastata. Me kõik ju teame, kui eriilmelised on isad. Statistika seisukohast teeb olukorra veelgi keerulisemaks see, et lähtuda tuleb olemasolevatest andmetest ja nende võimalustest. Sel korral on isa portree joonistatud 2011. aasta rahva ja eluruumide loenduse (REL 2011) andmete põhjal.
Rahvaloendusel koguti teavet kõigi Eesti püsielanike, leibkondade ja eluruumide kohta ning selle järgi on Eestis ligi 150 000 alaealiste ehk alla 18-aastaste lastega perekonda. Sinna hulka kuuluvad nii alaealiste lastega abielupaarid, vabaabielupaarid kui ka üksikvanemad. Isaga perekondi on nende seas ligikaudu 110 800.
Järgnevalt ongi vaadeldud isana neid mehi, kes REL 2011 andmetel elavad perekonnas, kus on alla 18-aastaseid lapsi. Tegelikkuses on isasid loomulikult palju rohkem, kuid paraku ei ole meil nende kõigi kohta teavet. Seetõttu jäävad analüüsist kõrvale kõik täisealiste laste isad ja samuti need alaealiste laste isad, kes ei ela lastega koos.
Millised on Eesti isad?
Lihtsustatult võiks vähemalt ühe alla 18-aastase lapsega koos elavaid isasid kujutada nii:
keskmiselt 38-aastane;
57% on abielus, 40% vabaabielus ja 3% üksikisad;
52 protsendill on perekonnas üks alaealine laps, 37 protsendil kaks ja 11 protsendil vähemalt kolm last;
73,5% on eestlased, 21,5% venelased ja 5% muust rahvusest;
59% elab linnas ja 41% maal;
84% on tööga hõivatud, 7% töötud, 8% tööturult eemal (nt kodune, (töövõimetus)pensionär, lapsehoolduspuhkusel, õpib või on muul põhjusel mitteaktiivne), lisaks on ühel protsendil tööalane staatus teadmata;
32 protsendil on kõrgharidus, 51 protsendil kesk-, kutsekesk- või keskeriharidus ning 17 protsendil põhi-, kutse- või madalam haridus.
Kas alaealiste laste isad erinevad samas vanuses lasteta meestest?
Isasid saab ülejäänud meestega võrrelda vaid juhul, kui vaadata kitsamat vanusevahemikku. Kõiki mehi analüüsides mõjutaks tulemusi eelkõige kahe rühma erinev vanus, sest valdav osa (89%) isadest on vanuses 25–49. Seetõttu ongi edaspidi vaadeldud ainult 25–49-aastaseid mehi. Vaadeldavas vanuses isasid on ligi 98 000 ja alaealiste lasteta sama vanu mehi 125 000.
Võrdlusest selgub, et 25–49-aastased isad erinevad ülejäänud sama vanuserühma meestest mitme näitaja poolest. Nad on sagedamini abielus, osalevad aktiivsemalt tööturul, nende haridustase ja võõrkeeleoskus on parem ning neil esineb vähem igapäevategevusi piiravaid pikaajalisi terviseprobleeme.
Seega statistiline pilt isast viib sama tulemuseni, mida enamik lapsi juba varakult teab — isa ei ole tavaline mees – ta on töökam, targem ja tublim!
Vaata Statistikablogist ka iseloomustavaid graafikuid!


description: Soolisest palgalõhest on olnud palju juttu ning teadupoolest on Eesti selles murelikuks tegevas näitajas Euroopa riikide seas oma 28 protsendiga esirinnas. On aga üllatavaid riike, mis on suutnud leida viise, kuidas mehi ja naisi tööturul võrdselt tasustada.

title: Just selles Euroopa riigis on sooline palgalõhe kõige väiksem - vaid protsent!

maintext:
Sooline palgalõhe, st naiste, kes töötavad võrdselt oma meeskolleegidega, ebavõrdne tasustamine, on Euroopa Liidus laialdaselt levinud probleem. Lõhed on pidevalt märgatavad kõikides EL-i liikmesriikides, ulatudes ühest protsendist Sloveenias kuni 28 protsendi suuruse lõheni Eestis. Liidu suurimates majandusriikides nagu Saksamaa, Prantsusmaa ja Ühendkuningriigid on sooline palgalõhe vastavalt 22, 20 ja 16 protsenti. Tavaliselt jääb sooline palgalõhe 10 ja 20 protsendi vahele. See reegel kinnitab ennast ka siis, kui võtta arvesse boonuseid ja toetusi, mida töötajatele palga peale makstakse. Sellele vaatamata on naiste jaoks Euroopas paar helgemat sihtkohta, vahendab MySalary.
Eelkõige Sloveenia. Lisaks sellele, et Sloveenias puudub peaaegu täielikult sooline diskrimineerimine (keskmiselt protsent), on naised boonuste ja hüvitiste osas meestest paremal positsioonil. Nad on saanud rohkem ületunnitasusid, kulude katmist, rohkem iga-aastaseid boonuseid ja puhkuserahasid. Nad võtavad rohkem osa lastega seonduvatest organisatoorsetest tegevustest, tervishoiust ja pensionifondidest, kui seda teevad Sloveenia mehed.
Euroopa Liidu ainukene teine liikmesriik, millel sellel teemal midagi lisaks oleks pakkuda, on Poola. Poolas soosib viieprotsendiline sooline palgalõhe ikka veel mehi (mis on Euroopa skaalal küll suhteliselt madal). Aga kui rääkida hüvedest, siis Poolas saavad naised paremaid lepinguid tulemustasu, kuluhüvitiste, boonuste ja toetuste osas. Poola mehed see-eest võtavad palju osa pensioni ja tervisekindlustuse süsteemidest.
Lisaks suurtele majandusriikidele nagu Prantsusmaa, Saksamaa ja Ühendkuningriigid, kus naised jäävad meestest maha nii boonuste kui toetuste osas, peab veel mainima Itaaliat, Hispaaniat, Portugali, Belgiat, Hollandit, Iirimaad, Skandinaavia riike ja Kesk-Euroopa riike Austriat, Ungarit ja Rumeeniat. Seega alles jääb vaid käputäis erandlikke riike, kus naised on uuritud hüvede suhtes meestest paremal positsioonil.
Kõige võrdsemat kohtlemist leiab kõige sagedamini sellises olulises valdkonnas nagu lastehooldustegevused. Siin on sugudevahelise kohtlemise erinevused väikesed. See statistiline fakt ja Sloveenia ning Poola naiste toimivustase oma tööturgudel näitavad, et soolist palgalõhet võib vähendada soosiv segu üleriigilistest poliitikatest ja individuaalsest läbirääkimisoskusest.


description: Armastus ei pruugi alati juhtuda esimesest silmapilgust, vaid pikema aja peale. Võib-olla sa armud aeglaselt, aga sügavalt sellesse, kuidas ta käitub, milline on ta iseloom ja milliseid tundeid ta sinus tekitab. Panime kirja viis märki, et oled leidnud enda jaoks selle ühe ja õige.

title: Kuidas teada, kas mehest võiks saada sinu ainus ja õige?

maintext:
Mõned naised kalduvad monogaamsusest tõenäolisemalt kõrvale kui teised. Oled sa üks neist?
Neli sammu, kuidas päästa karil olevat suhet
Suhted ei ole alati lihtsad ja roosilised. Kas sa tunned, et su suhe on jõudnud karile ja sa ei oska enam edasi minna? Siin on mõned sammud, mida proovida, kui tahate siiski oma suhet päästa.
Kuus harjumust, mis võivad su suhte hävitada
Teinekord ei pruugi me tähelegi panna, et mõni meie rutiinne harjumus on kahjulik mitte ainult meile endile, vaid ka meie lähisuhtele.
Meestele: kuidas hoida oma naist õnnelikuna?
Suhted on rasked. Naised ja mehed on kohati justkui isendid eri planeetidelt. Siin on mõned head näpunäiteid, kuidas vastassugupoolt paremini mõista.
Naine, 40+: väike hall keskkonnareostus ehk südametäiega meestest
Möödunud nädal oli paras katsumus, et omal joonel püsida. Hakka või uskuma, et täiskuu ajal hullud aktiveeruvad – südame ajas täis ikka mitmel korral. Ja südametäiega ma seekord siis kirjutangi. Meestest.
Lahutusadvokaadid paljastavad, kuidas sotsiaalmeedia võib hea suhte ära rikkuda
Kuidas mõjutab sotsiaalmeedia osatähtsuse kasv igapäevaelus inimeste abielusid? Lahutusadvokaadid paljastavad, kuidas on viimasel ajal suurenenud sotsiaalmeedia mõju inimeste lahutustele.
Psühholoog hoiatab: märka seda olulist suhte ohumärki!
«Ainult sina mõistad mind.» «Kõik teised inimesed on mulle noa selga löönud – sina ei teeks nii kunagi.» «Kui sina oled rõõmus, olen mina ka rõõmus, sinu kurbus teeb ka mind lõpmata kurvaks.» Kas need pole imeilusad ütlemised, mida eriti suhte alguses kuuldes süda lausa sulab sees?


authors:
Sigrid Kõiv
Arteri Juhataja
Jaanus Lensment

description: Võib tunduda uskumatu, et ühes burksikohas tuleb laud reserveerida. Aga Kalamaja Uulitsas just nii talitama peab.

title: Burksikoht, mida armastavad pered


authors:
Dagmar Lamp
Postimehe Naisteportaali Juhataja
Panthermedia

description: Kuigi võib tunduda, et just suvi on paaridele kõige kiirem aeg – puhkused, pulmad, suguvõsakokkutulekud – siis tegelikult on pühadehooaeg hoopis kõige stressirikkam periood. Olenevalt sellest, kui kaua te olete koos olnud, ootab teid ühtäkki palju otsuseid, mis peate üheskoos vastu võtma ning nii võib «aasta õnnelikum aeg» teie suhte hoopis lõhkuda.

title: Neli märki, et su suhe ei ela pühadehooaega üle

maintext:
Suhteekspert Pam Evans ütleb portaalile AskMen, et kummalgi partneril on juba niigi palju plaane, sellele lisandub aga magamatus ja stress, mida põhjustab ajavähesus. Aastalõpu tööhullus, rahalised mured, firmapeod, sotsiaalsed kohustused, võimalik reis... Seda kõike on palju.
Siin on neli märki, mis viitavad, et teie suhe ei pruugi seda aega üle elada.
1. Te pole valmis kompromissideks. Pühadeaja üks olulisemaid oskusi on ära öelda üritustele, kuhu te minna ei taha või ei jõua. Teine võtmeelement on kindlasti kompromissitahe: sa jõuad ehk mõnele partneri üritusele ja tema sinu omale, kuid te mõlemad peate nii mõnestki enda plaanist loobuma. Evansi sõnul olete te kindlasti juba ohutsoonis, kui kumbki partner näitab pidevalt näpuga, iriseb ja kasutab manipulatsioonitaktikaid. Parem istuge üheskoos maha ning pange kirja üritused, mis teile mõlemale olulised on. Ning siis andke endast parim, et te mõlemad jõuaksite sinna, kuhu soovite. See on eriti oluline, kui tegemist on teie esimeste jõuludega koos.
2. Te ei suuda perekonna ees head nägu teha. Kui pühadestress hakkab tunda andma ning te ei suuda isegi pere ees head nägu teha, on asjalood halvad. Üksteise suhtes lugupidamatuse näitamine, eriti perekonna ees, on väga ohtlik, ütlevad suhteeksperdid Patricia Johnson ja Mark Michaels. See on alandamise vorm ning mõjub hävitavalt enesehinnangule. Kui see muster kordub, tähendab see, et suhtes on sügavamaid probleeme. Kui te märkate, et suhte õmblused on rebenemas, istuge maha ning pidage maha üks tõsine vestlus. Ehk veedate pühad kumbki oma perega eraldi ning distants tuleb kasuks?
3. Te ei suuda vaadata pühadefilmi ilma vaidlemata. Pühadehooaeg on küll hektiline, kuid parim viis sellest taastuda on isekeskis, näiteks diivanil kerra tõmbununa jõulufilme vaadates. Kui te aga ei suuda isegi seda ilma tülitsemata teha, on jama majas. Enesearengutreener Peggy Sealfron ütleb, et suhte võti on kooperatsioon, mõistmine, sõprus. Kui iga asi on võitlus ja tüli, siis õõnestate sellega oma suhet. Ehk aitab, kui võtate kaosest väikese puhkuse ning teete üheskoos midagi, mida tõeliselt naudite?
4. Te ei seksi. Stressi vastu võitlemise parim relv on üks korralik orgasm, kas pole? Kui te aga isegi voodis ei leia enam ühist meelt, seisab ees üks pikk-pikk talv. «Kui sa tunned, et sind on eemale tõugatud ning kumbki teist ei suuda voodis väljendada, mis teile meeldib ja mis mitte, et vähemalt emotsionaalset lähedust suurendada, on teie suhe hukule määratud,» ütleb Sealfron. «Kommunikatsioon on iha tekitamiseks väga oluline faktor!» Võtke mängu nüüd kõik romantiliste žestide arsenal, et kuumemat meeleolu luua!


authors:
Dagmar Lamp
Postimehe Naisteportaali Juhataja
Erik Prozes

description: Kirjanik ja aktivist Sass Henno räägib selles videos väga olulisest teemast: naistevastasest vägivallast. Mis on aga sel ühist Ameerika avastamisega?

title: Sass Henno: mis on ühist Ameerika avastamisel ja naistevastasel vägivallal?


description: See on kõige hullem asi, kui teed koti lahti ja avastad, et kreemipurgi kork ei olnud korralikult kinni ja terve su kott on nüüd kalli kreemiga rikutud. PureWow vahvas videos on paar päris head nippi, kuidas pakkida ilutooteid nii, et need kotis laiali ei läheks.

title: Vaata, kuidas pakkida ilutooteid nii, et nad kotis laiali ei läheks

maintext:
Sügisesed ilu-uudised: proovisime uued tooted omal nahal järele!
Ka oktoobrikuus jõudis meie poelettidele uusi tooteid, nii mõnigi ammuoodatud bränd tegi Eesti turul otsa lahti. Proovisime omal nahal järele, millised ilutooted on väärt neisse investeerimist.
Geniaalne nipp, kuidas pikendada oma lemmikparfüümi eluiga
See, et teatud ilutooted säilivad paremini pimedas ja jahedas kohas, pole meigifännidele mingi saladus. Aga on üks asi, mida me kõik kasutame, ent mida paljud meist säilitavad valesti.
Mis kasu peaks olema gluteenivabast dušigeelist?
Gluteenist hoidujatele on valik poodides üha laiem ja alternatiivseid tooteid leiab igaks otstarbeks. Peale toiduainete on aga silti «gluteenivaba» näha ka juba ilutoodetel, täpsemalt dušigeelidel, huulepulkadel ja kehakreemidel.
Mehed tunnistavad, milliseid naiste ilutooteid nad salaja kasutavad
Kui mõni aeg tagasi olid ilutooted soopõhised, siis õnneks on see muutumas. Naised kasutavad julgelt meeste ja mehed naiste tooteid. Iseasi on muidugi see, kas mees julgeb naisele tunnistada, et käib salaja tema kosmeetikakotist mõnda asja laenamas.
Tasub teada: kuidas kindlaks teha ilutoodete säilivusaeg?
Nahaarstid ja kosmeetikud tuletavad aeg-ajalt meile meelde, millal oleks mõistlik mõni ilutoode ära visata, aga iseasi on see, kas me järgime nende nõuandeid või mitte. Tegelikult tasuks tähele panna, mida eksperdid soovitavad.
Korea naiste ilurituaalid, millest tasuks eeskuju võtta
Korea ilubrändi It'S SKIN maaletooja Monika Vahtre tutvus mõni aasta tagasi lähemalt Korea ilumaailmaga ja leidis, et sealsed ilutooted annavad nii häid tulemusi, et oleks patt neid mitte teistega jagada. Ta selgitab, kuidas on Korea naised nii kaunid ja millised on nende ilurituaalid, millest tasuks eeskuju võtta.


description: Hallid päevad ja külm ilm ei pane küll kedagi rohkem liigutama, pigem vastupidi. Selle asemel, et jõusaali minna ja tervislikult toituda, tahaks kodus diivanil olla ja midagi maitsvat süüa. Ennetavalt võiks mõelda oma ainevahetuse peale ja võtta arvesse neid seitset nippi, et seda parandada.

title: Seitse lihtsat nippi, kuidas talvel ainevahetust parandada

maintext:
1. Pööra teadlikult rohkem tähelepanu sellele, kui palju sa vett jood
Suvel palava ilmaga armastavad inimesed ikka rohkem vett juua, et keha jahutada, aga sellest ei tohiks loobuda ka talvel. Vee joomine parandab ainevahetust ja tugevdab immuunsüsteemi, vahendab Verily Magazine. Kui kehal on vedeliku puudus võib tekkida väsimus, krambid ja nõrkustunne.
2. Joo rohelist teed
Roheline tee on tervisele väga kasulik. Lisaks sellele, et see leevendab stressi, parandab tee ainevahetust.
3. Söö sooja hommikusööki
Hommikusöök on jätkuvalt päeva kõige olulisem roog ja see võiks olla soe. Jättes hommikusöögi vahele, suureneb söögiisu päevapeale mitmekordseks. Keha soojendamiseks kohe hommikul sobivad hästi pudrud ja omletid.
4. Mine spinningusse
Hiljuti avaldatud uuringus selgus, et pärast 45-minutilist rattasõitu on ainevahetus veel 14 tundi kiirem kui muidu. Lisaks saad kodust välja ja juba see parandab su meeleolu ning tervist.
5. Ole kodus ja vaata sõpradega komöödiafilme
Jah, sa lugesid õigesti. Teadlased leidsid, et naer ja naermini kulutab energiat ja kiirendab südametööd 10 kuni 20 protsenti, mis omakorda aitab sul põletada mõned lisakalorid. Kutsu sõbrannad külla ja vaadake koos mõnda lõbusat filmi - nii lihtne see ongi.
6. Saa vürtsidega sõbraks
Järgmine kord, kui sa valmistad juurvilju või liha, siis lisa oma toidule näiteks Cayenne’i pipart. See kiirendab seedimist, lisab toidule natukene vürtsi ja vähendab söögiisu.
7. Maga
See on võib olla kõige olulisem selles nimekirjas. Vähene uni võib ainevahetusele tõsiselt halvasti mõjuda. Seetõttu soovitame eriti talvel minna näiteks pool tundi või tund aega varem magama kui tavaliselt, et tagada piisav uni.


description: See on täiesti normaalne, et naised räägivad omavahel oma muredest ja sellest, mis neid vaevab, aga mõni asi võiks jääda privaatseks.

title: Seitse asja, mida sa ei peaks teistele oma suhte kohta rääkima

maintext:
Panime Cosmopolitani abiga kirja mõned asjad, mida sa ei peaks oma suhte kohta sõbrannadele rääkima.
1. Kui teil on magamistoas probleeme
Oletame, et sa ei ole oma partneriga kuu aega seksinud ja te ei suuda aru saada, milles on probleem, siis kõige halvem on rääkida sellest oma sõbrannale. Miks? Sõpradel on kombeks reageerida. Ühel juhul nad lohutavad ja ütlevad, et ka nemad ei ole oma kaaslasega seksinud, mis nagu teeks probleemi olematuks, aga tegelikult juhib ta sind lahenduse otsimisest kõrvale. Teisel juhul reageerivad sõbrad su jutule halvasti, mis teeb sinu olemise veel raskemaks. Kõige targem on sellises olukorras rääkida oma partneriga ja koos lahendus leida.
2. Kui sulle ei meeldi mehe vanemad
See on väga riskantne sellepärast, et sa kunagi ei tea, milliseid kummalisi teid pidi võib su jutt meheni jõuda. Võib olla ta kuuleb kogemata pealt, kui sa tema vanemate kohta midagi halvasti ütled ja see võib teda solvata, sest tegemist on ikkagi tema perekonnaga. Sõbrad ei saa sulle siin head nõu anda, sest nad räägivad ainult oma kogemustest, mis ei ole seotus sinu situatsiooniga. Kui midagi sind häirib, siis proovi kõigepealt rahuneda ja järele mõelda ning siis rääkida oma kaaslasega.
3. Kui su partner avaldab oma seksuaalfantaasiad
Enamikul inimestest on fantaasiad, mille avaldamine on suur julgustükk ja just seetõttu peaks see jääma teie kahe vahele, sest ta on sind usaldanud. Kui sa väga tahad kellelegi rääkida, siis oma psühholoogile või terapeudile.
4. Kui üks teist petab
Ükskõik, kas tegemist oli vaimse või füüsilise petmisega, siis see peab jääma teie vahele. Miks? Tegelikult tahaks ju oma mure kellelegi kurta, aga halb on see, et sinu jutu tõttu muutub kellegi arvamus sellest inimesest. Oletame, et te lepite pärast ära, aga see inimene, kes saladust teab, ei andesta ega unusta seda tihtipeale nii lihtsalt.
5. Kui üks teist elab midagi väga rasket läbi
Kui su mehe lähedal on raske haigus või ta kaotab oma töö, siis need asjad on privaatsed ja ainult sinule usaldatud. Antud juhul sinu ülesanne on olla talle toeks ja teda kuulata.
6. Kui ta teeb mõne vale tehingu ja kaotab sellega raha
Ebaõnnestumine on niigi valus ja mõne jaoks piinlik ning raha kipub olema rohkem isiklik teema, millest kõva häälega seltskonnas tavaliselt ei räägita. Ükskõik, kas ta tegi halva investeeringu või midagi muud, siis seda ei tasu oma sõpradele rääkida.
7. Kui su mehe peenis on imeliku lõhnaga, suurusega, maitsega või midagi muud, mida sa ei oleks oodanud
See on väga privaatne detail, mida ainult sina oma partneri kohta tead. Kui teie vahel ei ole midagi väga tõsist, siis naised, olgem ausad, räägivad vürtsikatest asjadest omavahel. Samas, kui sa näed temaga oma tulevikku, siis hoia parem suu kinni. Mõtle, mis tunne sul oleks, kui kõik su mehe sõbrad teaksid, kuidas sa altpoolt välja näed. Võid kindel olla, et samamoodi ei unusta su sõbrannad, mida sa neile rääkinud oled.


description: Mehed mõtlevad tihti, miks ilusad naised võtavad endale keskpärase välimusega mehe. Üldiselt on nooremas eas mehed oma välimuse nimel valmis rohkem pingutama, et atraktiivsemad välja paista. Nähes seejärel, et naine eelistab pigem keskpärast kutti, tekib neil küsimus «mida naised päriselt tahavad?».

title: Miks ilusatel naistel on keskpärase välimusega mehed?

maintext:
Ei ole lihtne naisest aru saada ja me ei saa üldistada, et kõik naised tahavad nii, aga vaadates enda ümber ringi paned tähele, et päris mitmel ilusal naisel on keskpärase välimusega mees. Miks on nii, et ilusa naise kõrval ei ole tihti just see kõige kenam mees?
Hiljutine uuring jõudis järelduseni, et naised ei hooli nii palju mehe välimusest, vahendab BoldSky.com. Nende jaoks on teised omadused palju olulisemad.
Meeste jaoks on atraktiivsus füüsiline omadus, mistõttu nad on valmis oma aega ja raha kulutama selleks, et vaadata näiteks paljaid naiste pilte internetis. Naistel jaoks on atraktiivsuse defineerimine keerulisem. Naistel ei ole nii lõbus, kui nad vaatavad ainult pilte paljastest meestest. Naised vajavad rohkem. Uuringutest on selgunud, et tugevad iseloomujooned on naiste jaoks atraktiivsemad kui füüsiline välimus.
See ei tähenda seda, et naistele ei meeldiks laiad õlad ja kena välimus, aga ainult siis, kui välimusega käib koos ka suurepärane iseloom. Mees võiks olla tark, intelligentne ja tal võiks olla midagi veel peale välimuse. Näiteks tugeva iseloomuga mehed tunduvad naisele väga atraktiivsed. Kui mees on tark, tal on vinge iseloom ja ta on usaldusväärne, siis ta ei pea olema kõige kenam, et endale ilus naine saada.


authors:
Dagmar Lamp
Postimehe Naisteportaali Juhataja
Vida Press

description: Iga väikelapse ema teab, et alates kuuendast elukuust soovitatakse lisaks emapiimale anda beebile ka tahket toitu, et rikastada lapse menüüd ning tutvustada uusi maitseid. Spetsialistid juhivad aga tähelepanu, et beebi toidusedelisse tahketoidu lisamisel tasub harjumuspärase imemise asemel eelistada lusikaga söömist, sest sellel on oma oluline roll alustades lapse hammaste tervisest ning lõpetades koordinatsiooni ja rääkimise arenguga.

title: Lusikaga söömine - väikelapse arengu verstapost

maintext:
Lusikast ja hiljem lusikaga söömise õpetamine on lapse arengus ülimalt oluline: see aitab arendada käte ja suu motoorikat; aitab järk-järgult kasvatada toitumise keerukust erinevate maitsete, tekstuuride ja suuruste näol; tagab hammaste korrektset arengut ja üldisemat tervist.
Vahetame lutipudelid välja
Beebike tahket toitu tutvustades on vanema puhul oluline valida mitte kergemat vastupanu teed, vaid tõhusamat ja beebile kasulikumat toitumisviisi, mis ei pruugi algul olla sujuv või mugav. Imemisega harjunud lapsele on kõige lihtsam pakkuda köögivilja- või puuviljapüreed, mis on pakendatud tuubidesse ning on sisuliselt asenduseks lutipudelile. Sedasi on lapse harjutamine uute maitsetega võib-olla vanemale lihtsam, kuid lapse arengule mõeldes tasub silmad pöörata hoopis lusikaga pakutava lapsetoidu poole.
Laste arengu terapeut Reet Post ütleb, et kui laps sööb lusikaga või kahvliga, siis harjutab ta aju väga aktiivselt kaug-koordinatsiooni, mis on hiljem lapse liikumisel ja ohutuse tagamiseks väga oluline. Kindlasti ergutab tahke toit süljevoolu suurendamist ja närimist. «Närimine ja sülje vooluse suurenemine on seotud aga otseselt soolestiku aktivatsiooniga. Ehk lõpuks saame tervema lapse,» rõhutab Post.
Laste arengu üks olulisi etappe on harjutada erinevaid meeli tegema koostööd. «Kui beebid kasutavad vaid üht meelt korraga – näevad, kuulevad, maitsevad – siis pärast kuuendat kuud peaks hakkama meelte töö minema kiiremaks ja üheaastaselt peaks meeled emamasti ka koos töötama ehk toimub sensoorne integratsioon. Erineval viisil erinevate asjade söömisest on siin väga suur abi,» selgitab Post ja lisab, et tegelikult ei ole vahet, kas laps sööb lusikast või kahvlist, paneb toitu suhu hoopis käega või isegi ajab toidu suust välja – oluline on pakkuda erinevaid tekstuure ja erinevaid kogemusi ning seeläbi lapse meeli harjutada ja arendada.
Mis seos on lusikast söömisel ja rääkimisel?
Reet Posti sõnul, arendavad tahke toidu tükid väga tugevalt ka keele tööd ja seal on seos rääkimisega, mis on omakorda tugevasti seotud lapse arengutasemega. Neid sõnu kinnitab ka väikelastega tegelev logopeed Valli Vilu: «Sellest, millal, kuidas ja missugust toitu väikelaps hakkab sööma, sõltub lisaks õige hambumuse kujunemisele ka keele, huulte ja põskede lihaskonna areng. Suumotoorika areng mõjutab aga otseselt häälikute moodustamist ja hilisemat lapse kõne selgust ja häälduse täpsust.»
Valli Vilu sõnul peaks aastane laps võtma toitu lusikalt ülahuule toel, mis aktiveerib huuled, keele ja lõualihased. Pooleteiseaastane laps peaks suutma ise toitu lusikale võtta ja suhu panna. See ei pruugi kohe hästi õnnestuda ja toitu satub kindlasti ka mujale kui suhu, aga nii areneb lapse peenmotoorika ja silma-käe koostöö, mis omakorda on baasiks paremale kõne arengule ja esemelise tegevuse täiustumisele. «Kõik see toetab lapse taju ja kõne arengut,» rõhutas Vilu.
Klaaspurkidesse pakendatud köögi- ja puuvilja püreedel, nagu näiteks lastetoidule spetsialiseeruva Milupa toodetel, on ka teisi eelisi: eelkõige on klaaspurk ohutum ja keskkonnasõbralikum kui plastikust toodetud tuubipakend, teisalt purgipüreed on mitu korda odavam ent samad kvaliteetsed ega sisalda lisatud suhkrut ja soola. Tuubid on kindlasti asendamatu ja mugav vahend, mida võtta kaasa pikemale jalutuskäigule või autosõidule, kui tee peal tekib vajadus lapsele kiirelt vahepala pakkuda, ent tavapärased söögikorrad peaksid lähtuma lapsearengu huvidest mitte vanema mugavusest.


description: Tänapäeva ajamaias maailmas tuleb tihti leida asjade tegemiseks kõige nutikamaid viise. Üks tubli tudeng võib nädala jooksul teha väga palju asju – töö, trenn, hobid, vabatahtlik töö, sotsiaalelu ja muidugi õppimine, kusjuures viimane kipub olema elus edasi liikumise kõige olulisemaks eelduseks. Siinkohal aga ei ole mitte esmatähtis see, kui palju õpitakse, vaid  kui targalt seda tehakse. Sukeldudes efektiivset õppimist kirjeldavatesse teadusartiklitesse võib sinna ära uppuda.

title: Purustame müüte: need on kõige kasutumad ja kõige efektiivsemad õpimeetodid

maintext:
Seega aitavad huvilisi kokkuvõtteartiklid, antud juhul näiteks Dunlosky jt 2013 töö. Selles käsitletakse õpilaste seas populaarseid õpimeetodeid ning neid puudutavaid uurimusi madala, keskmise ja kõrge efektiivsusega kategoorias.
Millised õpimeetodid on madala efektiivsusega?
Sõnade alla joonimine, markeriga üle värvimine
Kui vaadata näiteks Youtube’is erinevaid videoid nutikatest õpimeetoditest, siis levitatakse seal palju asju, mille efektiivsus seni teadaoleva põhjal on madal. Sinna hulka kuulub näiteks sõnade allajoonimine ja markeriga üle värvimine. See meetod võib olla kasulik nendele tudengitele, kes teavad, kuidas seda targalt teha. Samuti võib see olla hea viis juhul, kui tekstid on keerulised. Samas võib see sooritust halvendada, kui tekst nõuab järelduste tegemist. Üle värvitud osad tekstis tõmbavad tähelepanu endale ja raskendavad seoste loomist ning tervikpildi nägemist.
Teksti korduv üle lugemine
Erinevatest uuringutest on välja tulnud, et teksti korduvat ülelugemist kasutab eksamiteks valmistumiseks kõvasti rohkem kui pool tudengitest. Selle meetodi puhul pole olnud näha toimimist erinevate materjalide ja vanusegruppide puhul. Lisaks sõltub selle meetodi efektiivsus suuresti nii varasematest teadmistest kui ka võimekusest. Vabal meenutamisel võib see meetod toimida, kuid arusaamist see nii selgelt ei toeta. Väga mitmed teised meetodid on sellest peajagu üle, mistõttu ei peaks sellele aega raiskama.
3.Sa kirjutad teksti kohta kokkuvõtte
Äraõpitavate tekstide kohta kokkuvõtete tehnikate kohta kokkuvõtete tegemine on õpilaste seas levinud. See võib olla kasulik tehnika siis, kui õpilane on kokkuvõtete kirjutamises väga hea. Siiski on siin alati võimalus, et mõni tehnika on ka osavatele kokkuvõtete kirjutajatele palju kasulikum.
Teksti põhipunktide kokku võtmine
Äraõpitavate tekstide kohta kokkuvõtete tegemine on samuti väga popp meetod. See võib olla kasulik tehnika siis, kui õpilane on kokkuvõtete kirjutamises väga hea. Siiski on siin alati võimalus, et mõni tehnika on ka osavatele kokkuvõtete kirjutajatele palju kasulikum.
Võtmesõna mnemoonika
Kõigepealt küsime, mis on võtmesõna mnemoonika? Dunlosky jt kirjeldavad seda tehnikat järgnevalt: «Kujutle tudengit, kellel on raske ära õppida uut prantsusekeelset sõnavara, mille hulka kuuluvad sellised sõnad nagu näiteks uusi prantsusekeelseid sõnu nagu la dent (hammas), la clef (võti), revenir (naasema), and mourir (surema). Õppimise soodustamiseks kasutab tudeng võtmesõna mnemoonikat, mis tugineb interaktiivse kujutluspildi loomisele. Selle mnemoonika kasutamiseks peaks tudeng (kelle emakeel antud juhul on inglise keel) kõigepealt leidma inglisekeelse sõna, mis kõlab sarnaselt välismaa märksõnale, nagu nt dentist «la dent» jaoks või cliff «la clef» jaoks. Seejärel loob õpilane mõttelise kujutluspildi inglise võtmesõnast suhtes inglisekeelse tõlkega. Niisiis, näiteks la dent – tooth suhte jaoks võib tudeng kujutleda hambaarsti hoidmas suurt purihammast suurte traaditangidega.» See tehnika võib olla abiks küll võtmesõnapõhistes ülesannetes, kuid selle kasutus nõuab aega ja oskusi. Kokkuvõttes on selle efektiivsus liiga madal, et olla väärt ajakulu.
Kujutluspiltide kasutamine õppimiseks
See tehnika tähendab elavate, tekstile vastavate kujutluspiltide loomist teksti lugemise ajal. Siiski on selle efektiivsus madal, kuna see toimib pildisõbralike materjalide puhul ning mälutestidega, kuid muude materjalide osas vajab selle efektiivsus veel tõestamist.
Millised õpimeetodid on mõõduka efektiivsusega?
Integreeritud õppimine
Integreeritud õppimine tähendab kahe aine kattuvuskohtade seostamist. Selle toime matemaatiliste oskuste õppimisele ja säilitamisele on üsna suur. See toetab ka teisi kognitiivseid oskusi. Seni on teaduskirjandus integreeritud õppimise kohta suhteliselt kesine, kuid see sisaldab piisavalt viiteid olematule toimele, et muret tekitada. Dunlosky jt ütlevad, et olematud mõjud võivad viidata mitte sellele, et see meetod ei tööta, vaid seda, et me ei mõista selle meetodi baasmehhanisme, mistõttu ei kasuta me seda õigesti.
Probleemilahenduse seletamine tuginedes teoreetilistele teadmistele õppimise ajal
Selle meetodi toimet on näidatud väga erinevate faktiteemade puhul. Siiski võib see raskusi valmistada piiratud baasteadmistega inimestele ja materjalide puhul, mis on faktinimekirjadest pikemad ja kompleksemad. Põhjus, miks Dunlosky jt ei hinda selle meetodi kasulikkust kõrgeks, on see, et selle meetodi toime üldistatavus vajab rohkem uurimist.
Iseendale teema seletamine
Endale teemade seletamise suur pluss on, et selle toimet on näidatud väga erinevate materjalide ja ülesannete puhul ning ka erinevates vanusegruppides ja tingimustes. Siiski vajab rohkem uurimist, kui suures osas selle meetodi efektiivsus sõltub õppijate teadmistest ja võimekusest. Lisaks peab selgitama, kui pikaajaliselt sellise meetodiga õpitu talletub. Küsitav on ka, kuidas mõjutavad oskused seletamismeetodi kasutamist.
Millised õpimeetodid on kõige efektiivsemad?
Enesetestid
Enesetestide kõrget efektiivsust on tõestatud erinevate harjutustestide formaatidega, materjalidega, vanustega, mõõdetavate tulemustega ja meelespidamise intervallidega. See tehnika ei nõua ei palju aega ega õppimist ning on seetõttu rakendatav väga erinevates kohtades. Ühe põneva näitena võib tuua katse, kus võrreldi harjutustestide abiga ja nende abita sõnapaare õppinud gruppide tulemusi. Pärast õppimist täitis kumbki grupp teatud ajavahemikus teisi ülesandeid. Siis tuli neil sooritada märksõnadega meenutustest kas kümme minutit või üks nädal hiljem. Harjutustestide abil õppinud paarid said paremaid tulemusi kui need, kes harjutusteste ei kasutanud (53 protsenti vs 36 protsenti pärast kümmet minutit, 35 protsenti vs 4 protsenti pärast ühte nädalat). Seega, puhtalt informatsiooni meenutamine tugevdab teadmisi ja abistab nende meenutamisel tulevikus. Aju harjutatakse mälust infot kiiresti leidma ja kasutama.
Harjutustestidel on palju erinevaid liike. Quizlet.com on suurepärane koht harjutustestide loomiseks. Seal on võimalik luua erinevat tüüpi harjutusteste. Üks viis on sähvikud (ingl k flashcards), mida saab ka teha käsitsi. Ühel pool on küsimus ja teisel pool vastus või näiteks ühel küljel termin eesti keeles ja teisel prantsuse keeles. Saab teha teste, kus on küsimus ja vastus, teste, kus kombineeritud segaülesanded (õige vs vale, valikuvariandid jne). Variant on ka õppida erinevate mängude abil.
Hajutatud õppimine
Viimasel õhtul materjali tuupimine ei võimalda seda pikemaks ajaks mällu talletada. Kõige nutikam on jaotada oma õppimisaeg väiksemateks osadeks ja hajutada seda üle pikema ajavahemiku. Hajutatud õppimise kohta on tehtud massiliselt uurimusi ning on leitud, et see on kasulik igas eas inimestele, mudilastest pensionärideni. Seda tehnikat on kombineeritud väga erinevate õppimismeetoditega. Kuigi see toimib üldiselt väga paljude õpimeetoditega, siis väga kompleksete ülesannete, nagu näiteks lennukijuhtimise puhul, ei ole selle toime märkimisväärne.
Seni tehtud teadustöö põhjal peaks hajutatud õppimise puhul arvestama, kui kauaks midagi meelde jätta soovitakse. Vahemikud peaks moodustama 10-20 protsenti meelde jätmise ajast. Oletame, et soovime midagi jätta meelde eksamini. Ühe semestri pikkus on natuke üle nelja kuu. Järelikult peaks õpimaterjalide kordamise ajavahemikud olema umbes 12-24 päeva, et neid hästi meelde jätta.